title: 2009/62/KE: Deċiżjoni tal-Kunsill tas- 26 ta' Jannar 2009 li timplimenta l-Artikolu 2(3) tar-Regolament (KE) Nru 2580/2001 dwar miżuri restrittivi speċifiċi diretti kontra ċerti persuni u entitajiet bil-ħsieb li jiġi miġġieled it-terroriżmu u li tirrevoka d-Deċiżjoni 2008/583/KE

text:
               27.1.2009

               MT

               Il-Ġurnal Uffiċjali ta’ l-Unjoni Ewropea

               L 23/25

         DEĊIŻJONI TAL-KUNSILL
   tas-26 ta' Jannar 2009
   li timplimenta l-Artikolu 2(3) tar-Regolament (KE) Nru 2580/2001 dwar miżuri restrittivi speċifiċi diretti kontra ċerti persuni u entitajiet bil-ħsieb li jiġi miġġieled it-terroriżmu u li tirrevoka d-Deċiżjoni 2008/583/KE
   (2009/62/KE)
   IL-KUNSILL TAL-UNJONI EWROPEA,
   Wara li kkunsidra r-Regolament tal-Kunsill (KE) Nru 2580/2001 tas-27 ta’ Diċembru 2001 dwar miżuri restrittivi speċifiċi diretti kontra ċerti persuni u entitajiet bil-ħsieb li jiġi miġġieled it-terroriżmu (1), u b’mod partikolari l-Artikolu 2(3) tiegħu,
   Billi:

               (1)

               Fil-15 ta’ Lulju 2008 il-Kunsill adotta d-Deċiżjoni 2008/583/KE li timplimenta l-Artikolu 2(3) tar-Regolament (KE) Nru 2580/2001 dwar miżuri restrittivi speċifiċi diretti kontra ċerti persuni u entitajiet bil-ħsieb li jiġi miġġieled it-terroriżmu (2), li tistabbilixxi lista aġġornata ta’ persuni, gruppi u entitajiet li għalihom japplika dak ir-Regolament.

               (2)

               Il-Kunsill ipprovda lil kull persuna, kull grupp u kull entità li għalihom dan kien possibbli fil-prattika b’dikjarazzjonijiet ta’ raġunijiet fejn fisser għaliex huma kienu elenkati fil-lista li tinsab fid-Deċiżjoni 2008/583/KE. Fil-każ ta’ persuna waħda, kienet ippreżentata dikjarazzjoni ta’ raġunijiet immodifikata f’Ottubru 2008.

               (3)

               B’avviż ippubblikat fil-Ġurnal Uffiċjali tal-Unjoni Ewropea
                   (3), il-Kunsill informa lill-persuni, lill-gruppi u lill-entitajiet elenkati fid-Deċiżjoni 2008/583/KE li hu ddeċieda li jżommhom fuq il-lista. Il-Kunsill informa wkoll lill-persuni, lill-gruppi u lill-entitajiet ikkonċernati li kienet possibbli li tintalab dikjarazzjoni ta’ raġunijiet tal-Kunsill għall-inklużjoni tagħhom fil-lista fejn din ma kinitx diġà ġiet ikkomunikata lilhom.

               (4)

               Il-Kunsill wettaq reviżjoni kompleta tal-lista ta’ persuni, gruppi u entitajiet li għalihom japplika r-Regolament (KE) Nru 2580/2001, kif meħtieġ mill-Artikolu 2(3) ta’ dak ir-Regolament. Meta għamel dan, huwa qies l-osservazzjonijiet ippreżentati lill-Kunsill minn dawk ikkonċernati.

               (5)

               Wara s-sentenza tal-Qorti tal-Ewwel Istanza tal-4 ta’ Diċembru 2008 fil-Każ T-284/08, grupp wieħed ma ġiex inkluż fil-lista ta’ persuni, gruppi u entitajiet li għalihom japplika r-Regolament (KE) Nru 2580/2001.

               (6)

               Għalhekk il-Kunsill ikkonkluda li l-persuni, il-gruppi u l-entitajiet l-oħra elenkati fl-Anness għall-Pożizzjoni Komuni 2008/586/PESK tal-15 ta’ Lulju 2008 li taġġorna l-Pożizzjoni Komuni 2001/931/PESK dwar l-applikazzjoni ta’ miżuri speċifiċi biex jiġi miġġieled it-terroriżmu (4) kienu involuti f’atti terroristiċi fit-tifsira tal-Artikolu 1(2) u (3) tal-Pożizzjoni Komuni tal-Kunsill 2001/931/PESK (5), li ttieħdet deċiżjoni fir-rigward tagħhom minn awtorità kompetenti fit-tifsira tal-Artikolu 1(4) tal-Pożizzjoni Komuni 2001/931/PESK, u li huma għandhom ikomplu jkunu soġġetti għall-miżuri restrittivi speċifiċi previsti fir-Regolament (KE) Nru 2580/2001.

               (7)

               Il-lista tal-persuni, il-gruppi u l-entitajiet li għalihom japplika r-Regolament (KE) Nru 2580/2001 għandha tiġi aġġornata kif meħtieġ,

         IDDEĊIEDA KIF ĠEJ:
   Artikolu 1
   Il-lista prevista fl-Artikolu 2(3) tar-Regolament (KE) Nru 2580/2001 għandha tiġi sostitwita bil-lista li tinsab fl-Anness għal din id-Deċiżjoni.
   Artikolu 2
   Id-Deċiżjoni 2008/583/KE hija hawnhekk revokata.
   Artikolu 3
   Din id-Deċiżjoni għandu jkollha effett mill-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmula fi Brussell, 26 ta’ Jannar 2009.

            Għall-Kunsill

            Il-President

         A. VONDRA

      (1)  ĠU L 344, 28.12.2001, p. 70.

      (2)  ĠU L 188, 16.7.2008, p. 21.

      (3)  ĠU C 179, 16.7.2008, p. 1.

      (4)  ĠU L 188, 16.7.2008, p. 71.

      (5)  ĠU L 344, 28.12.2001, p. 93.

      ANNESS
      Lista tal-persuni, il-gruppi u l-entitajiet imsemmijin fl-Artikolu 1
      1.   PERSUNI

                  1.

                  ABOU, Rabah Naami (magħruf ukoll bħala Naami Hamza; magħruf ukoll bħala Mihoubi Faycal; magħruf ukoll bħala Fellah Ahmed; magħruf ukoll bħala Dafri Rèmi Lahdi) imwieled fl-01.02.1966 f’Alġeri (l-Alġerija) (Membru ta’“al-Takfir” u “al-Hijra”)

                  2.

                  ABOUD, Maisi (magħruf ukoll bħala “l-Abderrahmane Svizzeru”) imwieled fis- 17.10.1964 f’Alġeri (l-Alġerija) (Membru ta’ “al-Takfir” u “al-Hijra”)

                  3.

                  AL-MUGHASSIL, Ahmad Ibrahim (magħruf ukoll bħala ABU OMRAN; magħruf ukoll bħala AL-MUGHASSIL, Ahmed Ibrahim) imwieled fis-26.6.1967 f’Qatif-Bab al Shamal (Arabja Sawdita); ċittadin tal-Arabja Sawdita

                  4.

                  AL-NASSER, Abdelkarim Hussein Mohamed, imwieled f'Al Ihsa (l-Arabja Sawdita); ċittadin ta' Arabja Sawdita

                  5.

                  AL YACOUB, Ibrahim Salih Mohammed, imwieled fis-16.10.1966 f’Tarut, l-Arabja Sawdita; ċittadin tal-Arabja Sawdita

                  6.

                  ARIOUA, Azzedine imwieled fl-20.11.1960 f’Kostantin (l-Alġerija) (Membru ta’“al-Takfir” u “al-Hijra”)

                  7.

                  ARIOUA, Kamel (magħruf ukoll bħala Lamine Kamel) imwieled fit-18.08.1969 f’Kostantin (l-Alġerija) (Membru ta’ “al-Takfir” u “al-Hijra”)

                  8.

                  ASLI, Mohamed (magħruf ukoll bħala Dahmane Mohamed) imwieled fit-13.05.1975 f’Ain Taya (l-Alġerija) (Membru ta’ “al-Takfir” u “al-Hijra”)

                  9.

                  ASLI, Rabah imwieled fit-13.05.1975 f’Ain Taya (l-Alġerija) (Membru ta’ “al-Takfir” u “al-Hijra”)

                  10.

                  ATWA, Ali (magħruf ukoll bħala BOUSLIM, Ammar Mansour; magħruf ukoll bħala SALIM, Hassan Rostom), il-Libanu, imwieled fl-1960 fil-Libanu; ċittadin tal-Libanu

                  11.

                  BOUYERI, Mohammed (magħruf ukoll bħala Abu ZUBAIR; magħruf ukoll bħala SOBIAR; magħruf ukoll bħala Abu ZOUBAIR), imwieled fit-08.03.1978 f’Amsterdam (l-Olanda) (Membru tal-“Hofstadgroep”)

                  12.

                  DARIB, Noureddine (magħruf ukoll bħala Carreto; magħruf ukoll bħala Zitoun Mourad) imwieled fl-01.02.1972 fl-Alġerija (Membru ta’ “al-Takfir” u “al-Hijra”)

                  13.

                  DJABALI, Abderrahmane (magħruf ukoll bħala Touil) imwieled fl-01.06.1970 fl- Alġerija (Membru ta’ “al-Takfir” u “al-Hijra”)

                  14.

                  EL FATMI, Nouredine (magħruf ukoll bħala Nouriddin EL FATMI; magħruf ukoll bħala Nouriddine EL FATMI; magħruf ukoll bħala Noureddine EL FATMI; magħruf ukoll bħala Abu AL KA’E KA’E; magħruf ukoll bħala Abu QAE QAE; magħruf ukoll bħala FOUAD; magħruf ukoll bħala FZAD; magħruf ukoll bħala Nabil EL FATMI; magħruf ukoll bħala Ben MOHAMMED; magħruf ukoll bħala Ben Mohand BEN LARBI; magħruf ukoll bħala Ben Driss Muhand IBN LARBI; magħruf ukoll bħala Abu TAHAR; magħruf ukoll bħala EGGIE), imwieled fil-15.08.1982 f’Midar (il-Marokk), Nru tal-passaport (il-Marokk) N829139 (Membru tal-“Hofstadgroep”)

                  15.

                  EL-HOORIE, Ali Saed Bin Ali (magħruf ukoll bħala AL-HOURI, Ali Saed Bin Ali; magħruf ukoll bħala EL-HOURI, Ali Saed Bin Ali) imwieled fl-10.7.1965 jew il- 11.7.1965 f'El Dibabiya, (l-Arabja Sawdita); ċittadin tal-Arabja Sawdita

                  16.

                  FAHAS, Sofiane Yacine, imwielda fl-10.09.1971 f’Alġeri (l-Alġerija) (Membru ta’“al-Takfir” u “al-Hijra”)

                  17.

                  IZZ-AL-DIN, Hasan (magħruf ukoll bħala GARBAYA, AHMED; magħruf ukoll bħala SA-ID; magħruf ukoll bħala SALWWAN, Samir), il-Libanu, imwieled fl-1963 fil- Libanu, ċittadin tal-Libanu

                  18.

                  LASSASSI, Saber (magħruf ukoll bħala Mimiche) imwieled fit-30.11.1970 f’Konstantin (l-Alġerija) (Membru ta’ “al-Takfir” u “al-Hijra”)

                  19.

                  MOHAMMED, Khalid Shaikh (magħruf ukoll bħala ALI, Salem; magħruf ukoll bħala BIN KHALID, Fahd Bin Adballah; magħruf ukoll bħala HENIN, Ashraf Refaat Nabith; magħruf ukoll bħala WADOOD, Khalid Adbul) imwieled fl-14.4.1965 jew fl-1.3.1964 fil-Pakistan, passaport Nru 488555

                  20.

                  MOKTARI, Fateh (magħruf ukoll bħala Ferdi Omar) imwieled fis-26.12.1974 f’Hussein Dey (l-Alġerija) (Membru ta’ “al-Takfir” u “al-Hijra”)

                  21.

                  NOUARA, Farid imwieled fil-25.11.1973 f’Alġeri (l-Alġerija) (Membru ta’ “al-Takfir” u “al-Hijra”)

                  22.

                  RESSOUS, Hoari (magħruf ukoll bħala Hallasa Farid) imwieled fil-11.09.1968 f’Alġeri (l-Alġerija) (Membru ta’ “al-Takfir” u “al-Hijra”)

                  23.

                  SEDKAOUI, Noureddine (magħruf ukoll bħala Nounou) imwieled fit-23.06.1963 f’Alġeri (l-Alġerija) (Membru ta’ “al-Takfir” u “al-Hijra”)

                  24.

                  SELMANI, Abdelghani (magħruf ukoll bħala Gano) imwieled fl-14.06.1974 f’Alġeri (l- Alġerija) (Membru ta’ “al-Takfir”u “al-Hijra”)

                  25.

                  SENOUCI, Sofiane imwielda fil-15.04.1971 f’Hussein Dey (l-Alġerija) (Membru ta’“al-Takfir” u “al-Hijra”)

                  26.

                  SISON, Jose Maria (magħruf ukoll bħala Armando Liwanag, magħruf ukoll bħala Joma, li għandu rwol prinċipali fil-Partit Komunista tal-Filippini inkluż l-NPA) imwieled fit- 8.2.1939 f’Cabugao, il-Filippini

                  27.

                  TINGUALI, Mohammed (magħruf ukoll bħala Mouh di Kouba) imwieled fil- 21.04.1964 fi Blida (l-Alġerija) (Membru ta’ “al-Takfir” u “al-Hijra”)

                  28.

                  WALTERS, Jason Theodore James (magħruf ukoll bħala Abdullah; magħruf ukoll bħala David), imwieled fis-06.03.1985 f’Amersfoort (l-Olanda), Nru tal-passaport (l- Olanda) NE8146378 (Membru tal-“Hofstadgroep”)

            2.   GRUPPI U ENTITAJIIET

                  1.

                  L-Organizzazzjoni Abu Nidal (“ANO”), (magħrufa ukoll bħala l-“Kunsill Rivoluzzjonarju ta’ Fatah”, il-“Brigati Rivoluzzjonarji Għarab”, “Settembru l- Iswed”, u l-“Organizzazzjoni Rivoluzzjonarja tal-Musulmani Soċjalisti”)

                  2.

                  “Il-Brigata tal-Martri ta’ Al-Aqsa”

                  3.

                  “Al-Aqsa e.V.”

                  4.

                  “Al-Takfir” u “Al-Hijra”

                  5.

                  “Aum Shinrikyo” (magħruf ukoll bħala “AUM”, magħruf ukoll bħala “Aum Verita Suprema,” magħruf ukoll bħala “Aleph”)

                  6.

                  “Babbar Khalsa”

                  7.

                  Il-“Partit Komunista tal-Filippini”, inkluż “l-Armata l-Ġdida tal-Poplu” - “NPA”, il-Filippini, marbuta ma’ SISON Jose Maria C. (magħruf ukoll bħala Armando Liwang, magħruf ukoll bħala Joma, li għandu rwol prinċipali fil-“Partit Komunista tal-Filippini”inkluża l-“NPA”)

                  8.

                  “Gama'a al-Islamiyya” (“Grupp Islamiku”), (magħruf ukoll bħala “Al-Gama'a al-Islamiyya” - “IG”) “İslami Büyük Doğu Akıncılar Cephesi”“IBDA-C”(Il-Front Kbir Islamiku tal- Ġellieda tal-Lvant)

                  9.

                  “İslami Büyük Doğu Akıncılar Cephesi” – “IBDA-C” (“Great Islamic Eastern Warriors Front”)

                  10.

                  “Hamas” (inkluż “Hamas-Izz al-Din al-Qassem”)

                  11.

                  “Hizbul Mujahideen ”(“HM”)

                  12.

                  “Hofstadgroep”

                  13.

                  Il-“Fondazzjoni ta' l-Art Imqaddsa għas-Soljev u l-Iżvilupp”

                  14.

                  Il-“Federazzjoni Internazzjonali taż-Żgħażagħ Sikh” (“ISYF”)

                  15.

                  “Kahane Chai” (“Kach”)

                  16.

                  Il-“Forza Khalisan Zindabad” (“KZF”)

                  17.

                  Il-“Partit tal-Ħaddiema tal-Kurdistan” (“PKK”), (magħruf ukoll bħala “KADEK”; magħruf ukoll bħala “KONGRA-GEL”)

                  18.

                  “Tigri għal-Liberazzjoni ta' Tamil Eelam” (“LTTE”)

                  19.

                  L-“Armata għal-Liberazzjoni Nazzjonali” (“Ejército de Liberación Nacional”)

                  20.

                  Il-“Front għal-Liberazzjoni tal-Palestina” (“PLF”)

                  21.

                  Il-“Jihad Islamika Palestinjana” (“PIJ”)

                  22.

                  Il-“Front Popolari għal-Liberazzjoni tal-Palestina” (“PFLP”)

                  23.

                  Il-“Front Popolari għal-Liberazzjoni tal-Palestina – Kmand Ġenerali”, (magħruf ukoll bħala “PFLP – Kmand Ġenerali”)

                  24.

                  “Fuerzas armadas revolucionarias de Colombia”“Il-Forzi Armati Rivoluzzjonarji tal-Kolombja” (“FARC”)

                  25.

                  “Devrimci Halk Kurtuluș Partisi-Cephesi”“L-Armata/Il-Front/Il-Partit Rivoluzzjonarju/a għal-Liberazzjoni tal-Poplu” (“DHKP/C”), (magħruf ukoll bħala “Devrimci Sol” (“Xellug Rivoluzzjonarju”), “Dev Sol”)

                  26.

                  It-“Triq li Tiddi” (SL) (“Sendero Luminoso”)

                  27.

                  “Stichting Al Aqsa” (magħruf ukoll bħala “Stichting Al Aqsa Nederland”, magħruf ukoll bħala “Al Aqsa Nederland”)

                  28.

                  “TAK” - “Teyrbazen Azadiya Kurdistan”, magħruf ukoll bħala l-“Kurdistan Freedom Falcons”, il-“Kurdistan Freedom Hawks”

                  29.

                  Il-“Forzi/Grupp Magħqud(a) għad-Difiża Leġittima tal-Kolombja” (“AUC”) (“Autodefensas Unidas de Colombia”)


title: Id-deċiżjoni tal-Kunsill tas-17 ta' Diċembru 2001 fuq l-iffirmar, f'isem il-Komunità, u applikazzjoni proviżorja ta' Ftehim f'forma ta' Memorandum ta' Ftehim bejn il-Komunità Ewropea u r-Repubblika Islamika tal-Pakistan fuq arranġamenti transizzjonali fil-qasam ta' aċċess għas-suq għall-prodotti ta' ħwejjeġ u tessuti

text:
Avviż Legali Importanti

|

32001D0935

Official Journal L 345 , 29/12/2001 P. 0080 - 0080

		Id-deċiżjoni tal-Kunsilltas-17 ta' Diċembru 2001fuq l-iffirmar, f'isem il-Komunità, u applikazzjoni proviżorja ta' Ftehim f'forma ta' Memorandum ta' Ftehim bejn il-Komunità Ewropea u r-Repubblika Islamika tal-Pakistan fuq arranġamenti transizzjonali fil-qasam ta' aċċess għas-suq għall-prodotti ta' ħwejjeġ u tessuti(2001/935/KE)Il-KUNSILL TA' L-UNJONI EWROPEA,Wara li kkunsidra it-Trattat li jistabbilixxi il-Komunitajiet Ewropej, u partikolarment l-Artikolu 133 tiegħu, flimkien ma' l-ewwel u t-tieni subparagrafu ta' l-Artikolu 300(2) tiegħu,Wara li kkunsidra il-proposta tal-Kummissjoni,Billi:(1) Il-Kummissjoni nnegozjat f'isem il-Komunità Ftehim bilaterali f'forma ta' Memorandum ta' Ftehim fuq negozju ta' prodotti tessili mal-Pakistan.(2) Il-Ftehim f'forma ta' Memorandum ta' Ftehim ġie inizjalat fil-15 ta' Ottubru 2001.(3) Il-Ftehim f'forma ta' Memorandum ta' Ftehim għandu jiġi iffirmat f'isem il-Komunità.(4) Sabiex iħalli il-benefiċji tiegħu jiżdiedu għaż-żewġ partijiet immedjatament wara in-notifikazzjonijiet relevanti li ġejjin għal World Trade Organisation, huwa xieraq li dan il-Ftehim jiġi applikat fuq bażi proviżorja mill-1 ta' Diċembru 2001 li jissospiża il-kompletar tal-proċeduri relevanti għall-konklużjoni formali tiegħu, suġġetti għar-reċiproċità,IDDEĊIEDA DAN LI ĠEJ:Artikolu 1Il-President tal-Kunsill huwa hawnhekk awtorizzat sabiex jinnomina il-persuni li għandhom is-setgħa li jiffirmaw il-Ftehim f'forma ta' Memorandum bejn il-Komunità Ewropea u r-Repubblika Islamika tal-Pakistan fuq arranġamenti transizzjonali fil-qasam ta' aċċess għas-suq għall-prodotti ta' ħwejjeġ u tessuti f'isem il-Komunità suġġetta għall-konklużjoni tagħha.It-test ta' dan il-Ftehim huwa anness ma' din id-Deċiżjoni.Artikolu 2Suġġett għar-reċiproċità, il-Ftehim f'forma ta' Memorandum ta' Ftehim għandu jiġi applikat fuq bażi proviżorja mill-1 ta' Diċembru 2001 li jissospiża il-kompletar tal-proċeduri għall-konklużjonijiet formali tiegħu.Artikolu 3Il-Kummissjoni għandha tapplika mill-ġdid il-livelli tal-kwota ta' dawk li diġa kienu applikabbli fl-avveniment tal-falliment minn naħa tal-Pakistan sabiex iżomm l-obligazzjonijiet trattati minn punti 2 u 4 tal-Memorandum ta' Ftehim skond il-proċedura irreferuta fl-Artikolu 17 tar-Regolament tal-Kunsill (KEE) Nru 3030/93 tat-12 ta' Ottubru 1993 dwar regoli komuni għall-importazzjoni ta' ċertu prodotti tessili minn pajjiżi terzi [1].Magħmul fi Brussel, fis-17 ta' Diċembru 2001.F'isem il-KunsillIl-PresidentA. Neyts-uyttebroeck[1] ĠU L 275, tat-8.11.1993, p. 1. Ir-Regolament kif l-aħħar emendat mir-Regolament tal-Kummissjoni (KE) Nru 1809/2001 (ĠU L 252, ta' l-20.9.2001, p. 1).--------------------------------------------------


title: 2011/56/UE: Deċiżjoni tal-Kunsill tas- 26 ta’ Lulju 2010 dwar l-iffirmar, f’isem l-Unjoni, tal-Ftehim bejn l-Unjoni Ewropea u r-Repubblika tal-Kroazja dwar il-parteċipazzjoni tar-Repubblika tal-Kroazja fil-ħidma taċ-Ċentru Ewropew għall-Monitoraġġ tad-Droga u d-Dipendenza fuq id-Droga

text:
               29.1.2011

               MT

               Il-Ġurnal Uffiċjali tal-Unjoni Ewropea

               L 26/1

         DEĊIŻJONI TAL-KUNSILL
   tas-26 ta’ Lulju 2010
   dwar l-iffirmar, f’isem l-Unjoni, tal-Ftehim bejn l-Unjoni Ewropea u r-Repubblika tal-Kroazja dwar il-parteċipazzjoni tar-Repubblika tal-Kroazja fil-ħidma taċ-Ċentru Ewropew għall-Monitoraġġ tad-Droga u d-Dipendenza fuq id-Droga
   (2011/56/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 168(5), flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Ir-Regolament (KE) Nru 1920/2006 tal-Parlament Ewropew u tal-Kunsill tat-12 ta’ Diċembru 2006 dwar iċ-Ċentru Ewropew għall-Monitoraġġ tad-Droga u d-Dipendenza fuq id-Droga (1) jipprevedi, fl-Artikolu 21 tiegħu, li ċ-Ċentru Ewropew għall-Monitoraġġ tad-Droga u d-Dipendenza fuq id-Droga għandu jkun miftuħ għall-parteċipazzjoni ta’ kwalunkwe pajjiż terz li jikkondividi l-interessi tal-Unjoni u tal-Istati Membri fl-objettivi u fil-ħidma taċ-Ċentru.

               (2)

               Fil-11 ta’ Lulju 2006 l-Kunsill awtorizza lill-Kummissjoni biex tiftaħ in-negozjati mar-Repubblika tal-Kroazja għal Ftehim bejn l-Unjoni Ewropea u r-Repubblika tal-Kroazja dwar il-parteċipazzjoni tar-Repubblika tal-Kroazja fil-ħidma taċ-Ċentru Ewropew għall-Monitoraġġ tad-Droga u d-Dipendenza fuq id-Droga (minn hawn ’il quddiem “il-Ftehim”). In-negozjati ġew konklużi b’suċċess bl-inizjalar tal-Ftehim.

               (3)

               Il-Ftehim għandu jiġi ffirmat f’isem l-Unjoni, soġġett għall-konklużjoni tiegħu,

         ADOTTA DAN IR-REGOLAMENT:
   Artikolu 1
   L-iffirmar tal-Ftehim bejn l-Unjoni Ewropea u r-Repubblika tal-Kroazja dwar il-parteċipazzjoni tar-Repubblika tal-Kroazja fil-ħidma taċ-Ċentru Ewropew għall-Monitoraġġ tad-Droga u d-Dipendenza fuq id-Droga (minn hawn ’il quddiem “il-Ftehim”) huwa b’dan approvat f’isem l-Unjoni, soġġett għall-konklużjoni tal-istess Ftehim.
   Artikolu 2
   Il-President tal-Kunsill huwa b’dan awtorizzat li jinnomina l-persuna(i) bis-setgħa li tiffirma l-Ftehim f’isem l-Unjoni soġġett għall-konklużjoni tiegħu (2).
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, is-26 ta’ Lulju 2010.

            Għall-Kunsill

            Il-President

         S. VANACKERE

      (1)  ĠU L 376, 27.12.2006, p. 1.

      (2)  It-test tal-Ftehim ser jiġi ppubblikat flimkien mad-deċiżjoni dwar il-konklużjoni tiegħu.


title: Id-Deċiżjoni tal-Kunsill tat-22 ta' Diċembru 2003 dwar il-ħatra tal-Kordinatur Speċjali għall-Patt tal-Istabbilità għall-Ewropa tax-Xlokk

text:
Avviż Legali Importanti

|

32003D0910

Official Journal L 342 , 30/12/2003 P. 0051 - 0052

		Id-Deċiżjoni tal-Kunsilltat-22 ta' Diċembru 2003dwar il-ħatra tal-Kordinatur Speċjali għall-Patt tal-Istabbilità għall-Ewropa tax-Xlokk(2003/910/KE)IL-KUNSILL TA' L-UNJONI EWROPEA,Wara li kkunsidra it-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 1080/200 tat-22 ta' Mejju 2000 dwar is-sostenn għall-Missjoni Transitorja tan-Nazzjonijiet Uniti fil-Kosovo (UNMIK) u l-Uffiċċju tar-Rapreżentant Għoli fil-Bosnja u Ħerżegovina (OHR) u l-Patt tal-Istabbilità għall-Ewropa tax-Xlokk (SP) [1], u partikolarment l-Artikolu 1a tiegħu,Wara li kkunsidra il-proposta mill-Kummissjoni,Billi:(1) Fl-10 ta' Ġunju 1999 il-Ministri ta' l-Affarijiet Barranin tal-Istati Membri ta' l-Unjoni Ewropea u l-Kummissjoni Ewropea, flimkien mal-parteċipanti l-oħrajn fil-Patt tal-Istabbilità għall-Ewropa tax-Xlokk qablu li jistabbilixxu Patt tal-Istabbilità għall-Ewropa tax-Xlokk, minn hawn il-quddiem imsejjaħ bħala il-"Patt tal-Istabilità".(2) L-Azzjoni Konġunta tal-Kunsill 2002/964/CFSP ta' l-10 ta' Diċembru 2002 li temenda u testendi l-mandatt tar-Rapreżentant Speċjali ta' l-Unjoni Ewropea sabiex jaġixxi bħala Kordinatur Speċjali għall-Patt tal-Istabbilità għall-Ewropea tax-Xlokk [2], għandu jeskadi fil-31 ta' Diċembru 2003.(3) L-Artikolu 1a tar-Regolament (KE) Nru 1080/2000 jipprovdi għall-proċedura għall-ħatra ta' Kordinatur Speċjali għall-Patt tal-Istabbilità sa mill-1 ta' Jannar 2004.(4) Huwa meħtieġ li jkun stabbilit, flimkien mal-ħatra, mandatt għall-Kordinatur Speċjali. Il-mandatt stabbilit fl-Azzjoni Konġunta 2002/964/CFSP għar-Rapreżentant Speċjali huwa adatt sabiex ikun japplika għall-Kordinatur Speċjali.(5) Huwa xieraq li jkunu stabbiliti linji ċari tar-responsabiltà kif ukoll il-linji ta' gwida dwar ikl-kordinazzjoni u r-raportaġġ,IDDEĊIEDA KIF ĠEJ:Artikolu 1Dr Erhard BUSEK huwa b'dan maħrur Kordinatur Speċjali għall-Patt tal-Istabbilità għall-Ewropa tax-Xlokk.Artikolu 2IL-Kordinatur Speċjali għandu jwettaq il-funzjonijiet li hemm provvediment dwarhom fil-punt 13 tad-dokument tal-Patt tal-Istabbilità ta' l-10 ta' Ġunju 1999.Artikolu 3Sabiex jintlaħaq l-għan referut fl-Artikolu 2, il-mandatt tal-Kordinatur Speċjali għandu jkun:(a) li jħeġġeġ l-akkwista ta' l-għanijiet tal-Patt tal-Istabilità fi ħdan, u bejn il-pajjiżi individwali, meta l-Patt tal-Istabbilità jkun juri li jkollu valur miżjud;(b) jippresjedi dwar il-Laqgħa Reġjonali ta' l-Ewropa tax-Xlokk;(ċ) iżomm kuntatt mill-qrib mal-parteċipanti kollha u l-Istati faċilitanti, l-organizzazzjonijiet u l-istituzzjonijiet tal-Patt tal-Istabbilità, kif ukoll l-inizjattivi u l-organizzazzjonijiet relevanti reġjonali, bil-għan li jkabbar il-koperazzjoni reġjonali u jqawwi il-propjetà reġjonali;(d) jikkopera mill-qrib ma l-istituzzjonijiet kollha ta' l-Unjoni Ewropea u mal-Istati Membri tagħha sabiex iħeġġeġ ir-rwol ta' l-Unjoni Ewropea fil-Patt tal-Istabilità b'konformità mal-punti 18, 19, u 20 tad-dokument tal-Patt tal-Istabilità u sabiex jassigura komplimentarjetà bejn ix-xogħol tal-Patt tal-Istabbilità u l-Proċess tal-Istabilizzazzjoni u ta' l-Asoċċjazzjoni;(e) jiltaqgħa perjodikament u kollwttivament skond kif xieraq mall-Presidenti tal-Laqgħat ta' Ħidma sabiex jasigura kordinazzjonu globali strateġika u jipprovdi s-segretarjat għal-Laqgħa REġjonali ta' l-Ewropa tax-Xlokk u ta' l-istrumenti tagħha;(f) jaħdem fuq il-bażi ta' lista, mifthiema bil-quddiem u b'konsultazzjoni mall-parteċipanti tal-Patt tal-Istabbilità, ta' azzjonijiet ta' priorità għall-Patt tal-Istabilità sabiex ikunu mplementati matul il-2004, u jżomm il-metodi u l-istrutturi tax-xogħol tal-Patt tal-Istabbilità taħt reviżjoni, jassigura l-konsistenza u l-użu effiċjenti tar-riżorsi.Artikolu 4Il-Kordinatur Speċjali għandu jikkonkludi ftehim finanzjarju mal-Kummissjoni.Artikolu 5L-attivitajiet tal-Kordinatur Speċjali għandhom ikunu kordinati ma dawk tas-Segretarju-Ġenerali tal-Kunsill/Rapreżentant Għoli għall-CFSP, il-Presidenza tal-Kunsill u tal-Kummissjoni, notevolemnt fil-qafas tal-Kumitat Informali Konsultattiv. F'dak il-qasam, kuntatt mill-qrib għandu jkun miżmum mal-Presidenza tal-Kunsill, tal-Kummissjoni, u mal-Kapijiet tal-Missjoni tal-Istati Membri, ir-Rapreżentanti Speċjali ta' l-Unjoni Ewropea, kif ukoll ma l-Uffiċċju tar-Rapreżentant Għoli ġewwa l-Bosnja u Ħerżegovina ua l-Amministrazzjoni ¬ivili tan-Nazzjonijiet Uniti ġewwa l-Kosovo.Artikolu 6Il-Kordinatur Speċjali għandu jwettaq rapporti, kif xieraq, lejn il-Kunsill u l-Kummissjoni. Għandu jibqa' jinforma regolarment lill-Parlament Ewropew dwar l-attivitajiet tiegħu.Artikolu 7Din id-Deċiżjoni għandha tidħol fis-seħħ fid-jun li jsegwi dak tal-pubblikazzjoni tagħha fil-Ġurnal Uffiċjali ta' l-Unjoni Ewropea.Għandha tapplika mill-1 ta' Jannar 2004 sal-31 ta' Diċembru 2004.Magħmula fi Brussel, fit-22 ta' Diċembru 2003.Għall-KunsillIl-PresidentA. Matteoli[1] ĠU L 122, ta' l-24.5.2000, p. 27. Ir-Regolament kif emendat bir-Regolament (KE) Nru 2098/2003 (ĠU L 316, tad-29.11.2003, p. 1).[2] ĠU L 334, tal-11.12.2002, p. 9. L-Azzjoni Konġunta kif estiża bl-Azzjoni Konġunta 2003/499/CFSP (ĠU L 150, tat-18.6.2003, p. 74).--------------------------------------------------


title: Deċiżjoni tal-Kunsill (UE) 2015/2312 tat-30 ta' Novembru 2015 dwar l-iffirmar, f'isem l-Unjoni Ewropea, u l-applikazzjoni provviżorja tal-Ftehim ta' Sħubija dwar is-Sajd Sostenibbli bejn l-Unjoni Ewropea u r-Repubblika tal-Liberja u tal-Protokoll ta' Implimentazzjoni tiegħu

text:
               12.12.2015

               MT

               Il-Ġurnal Uffiċjali tal-Unjoni Ewropea

               L 328/1

         DEĊIŻJONI TAL-KUNSILL (UE) 2015/2312
   tat-30 ta' Novembru 2015
   dwar l-iffirmar, f'isem l-Unjoni Ewropea, u l-applikazzjoni provviżorja tal-Ftehim ta' Sħubija dwar is-Sajd Sostenibbli bejn l-Unjoni Ewropea u r-Repubblika tal-Liberja u tal-Protokoll ta' Implimentazzjoni tiegħu
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 43, flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               L-Unjoni u r-Repubblika tal-Liberja nnegozjaw Ftehim ta' Sħubija dwar is-Sajd Sostenibbli (minn hawn 'il quddiem imsejjaħ “il-Ftehim”), kif ukoll il-Protokoll ta' Implimentazzjoni tiegħu (minn hawn 'il quddiem imsejjaħ “il-Protokoll”), biex il-bastimenti tal-Unjoni jingħataw opportunitajiet tas-sajd fl-ilmijiet li tagħhom ir-Repubblika tal-Liberja għandha s-sovranità jew il-ġurisdizzjoni.

               (2)

               In-negozjati ġew iffinalizzati b'suċċess u l-Ftehim u l-Protokoll tiegħu ġew inizjalati fil-5 ta' Ġunju 2015.

               (3)

               L-Artikolu 15 tal-Ftehim u l-Artikolu 12 tal-Protokoll jipprevedu l-applikazzjoni provviżorja tal-Ftehim u tal-Protokoll mid-data tal-iffirmar tagħhom.

               (4)

               Il-Ftehim u l-Protokoll għandhom jiġu ffirmati, u applikati fuq bażi provviżorja, sakemm jitlestew il-proċeduri neċessarji għall-konklużjoni tagħhom,

         ADOTTA DIN ID-DEĊIŻJONI:
   Artikolu 1
   L-iffirmar, f'isem l-Unjoni, tal-Ftehim ta' Sħubija dwar is-Sajd Sostenibbli bejn l-Unjoni Ewropea u r-Repubblika tal-Liberja u tal-Protokoll ta' Implimentazzjoni tiegħu, huwa b'dan awtorizzat, soġġett għall-konklużjoni tal-imsemmi Ftehim u Protokoll.
   It-testi tal-Ftehim u tal-Protokoll huma mehmużin ma' din id-Deċiżjoni.
   Artikolu 2
   Il-President tal-Kunsill huwa b'dan awtorizzat li jaħtar lill-persuna jew persuni bis-setgħa li jiffirmaw il-Ftehim u l-Protokoll f'isem l-Unjoni.
   Artikolu 3
   Il-Ftehim u l-Protokoll għandhom jiġu applikati fuq bażi provviżorja mid-data tal-iffirmar tagħhom, sakemm jitlestew il-proċeduri neċessarji għall-konklużjoni tagħhom.
   Artikolu 4
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, it-30 ta' Novembru 2015.

            Għall-Kunsill

            Il-President

         É. SCHNEIDER


title: Id-Deċiżjoni tal-Kunsill tat-8 ta’ Mejju 1984 li għandha x’taqsam ma’ punt 2 tal-Ftehim dwar it-Trażżin Volontarju ta’ laħam tal-muntun, tal-ħaruf u tal-mogħoż bejn il-Komunità Ekonomika Ewropea u l-Awstrija, il-Bulgarija, iċ-Ċekoslovakkja, l-Ungerija, l-Islanda, il-Polonja, l-Urugwaj u l-Jugoslavja

text:
Avviż Legali Importanti

|

31984D0309

Official Journal L 154 , 09/06/1984 P. 0036 - 0036 Spanish special edition: Chapter 03 Volume 31 P. 0020  Portuguese special edition Chapter 03 Volume 31 P. 0020

		Id-Deċiżjoni tal-Kunsilltat-8 ta’ Mejju 1984li għandha x’taqsam ma’ punt 2 tal-Ftehim dwar it-Trażżin Volontarju ta’ laħam tal-muntun, tal-ħaruf u tal-mogħoż bejn il-Komunità Ekonomika Ewropea u l-Awstrija, il-Bulgarija, iċ-Ċekoslovakkja, l-Ungerija, l-Islanda, il-Polonja, l-Urugwaj u l-Jugoslavja(84/309/KEE)IL-KUNSILL TAL-KOMUNITAJIET EWROPEJ,Wara li qies it-Trattat li waqqaf l-Komunità Ekonomika Ewropea, u b’mod partikolari Artikolu 113 tiegħu,Wara li qies ir-rakkomandazzjoni mill-Kummisjoni,Billi taħt il-Ftehim dwar it-Trażżin Volontarju konkluż mal-Komunità Ekonomika Ewropea dwar laħam tal-muntun, tal-ħaruf u tal-mogħoż jew nagħaġ u mogħoż ħajjin, l-istati mhux membri in kwistjoni qed jaċċettaw l-obbligu, fil-bdil ta’ ittri, li jillimitaw l-ammont ta’ l-esportazzjoni tagħhom lejn certi swieq Komunitarji meqjusa bħala żoni sensittivi; billi dawn l-obbligi, però, jiskadu fl-1 ta’ Marzu 1984;Billi ma kienx hemm bdil fiċ-ċirkostanzi li wasslu sabiex dawn iż-żoni jkunu meqjusa bħala sensittivi; billi għandu jkun hemm dispożizzjoni sabiex l-arranġamenti li jikkoncernaw ir-restrizzjoni fuq l-esportazzjoni f’dawn iż-żoni jkunu mġedda;Billi l-Kummissjoni wettqet negozjati għal dan il-għan ma’ l-Awstrija, il-Bulgarija, iċ-Ċekoslovakkja, l-Ungerija, l-Islanda, il-Polonja, l-Urugwaj u l-Jugoslavja; billi dawn in-negozjati irriżultaw f’bidu ta’ Ftehim ma kull wieħed minn dawn il-pajjiżi,IDDEĊIEDA KIF GEJ:Artikolu 11. Il-bdil t’ittri dwar punt 2 tal-Ftehim dwar it-Trażżin Volontarju ta’ laħam tal-muntun, tal-ħaruf u tal-mogħoż qed jigu approvati f’isem il-Komunità Ekonomika Ewropea mal-pajjiżi li ġejjin:- l-Awstrija,- il-Bulgarija,- iċ-Ċekoslovakkja,- l-Ungerija,- l-Islanda,- il-Polonja,- l-Urugwaj,- il-Jugoslavja.2. It-testi tal-bdil ta’ l-ittri huma mehmuża ma’ din id-Deciżjoni.Artikolu 2Il-President tal-Kunsill qed jigi awtorizzat sabiex jagħżel il-persuna li jkollha s-setgħa li tiffirma l-ittri ta’ bdil imsemmija f’Artikolu 1, sabiex jorbtu lill-Komunità.Magħmul fi Brussel, fit-8 ta’ Mejju 1984.Għall-KunsillIl-PresidentM. Rocard--------------------------------------------------


title: Deċiżjoni tal-Kunsill tal- 21 ta' Marzu 2011 li taħtar il-membri u l-membri supplenti tal-Kumitat Konsultattiv dwar is-Sigurtà u s-Saħħa fuq il-Post tax-Xogħol għal-Lussemburgu u Malta

text:
               24.3.2011

               MT

               Il-Ġurnal Uffiċjali tal-Unjoni Ewropea

               C 92/9

         DEĊIŻJONI TAL-KUNSILL
   tal-21 ta' Marzu 2011
   li taħtar il-membri u l-membri supplenti tal-Kumitat Konsultattiv dwar is-Sigurtà u s-Saħħa fuq il-Post tax-Xogħol għal-Lussemburgu u Malta
   2011/C 92/05
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra d-Deċiżjoni tal-Kunsill tat-22 ta’ Lulju 2003 li tistabbilixxi Kumitat ta' Konsulenza dwar is-Sigurtà u s-Saħħa fuq il-Post tax-Xogħol (1), u b’mod partikolari l-Artikolu 3 tagħha,
   Wara li kkunsidra l-lista ta’ kandidati ppreżentata lill-Kunsill mill-Gvernijiet tal-Istati Membri,
   Billi:

               (1)

               Bid-Deċiżjoni tas-16 ta' Frar 2010 (2), il-Kunsill ħatar il-membri u l-membri supplenti tal-Kumitat Konsultattiv dwar is-Sigurtà u s-Saħħa fuq il-Post tax-Xogħol għall-perijodu mill-1 ta' Marzu 2010 sat-28 ta' Frar 2013, bl-eċċezzjoni ta' ċerti membri.

               (2)

               Il-Gvernijiet tal-Lussemburgu u ta' Malta ppreżentaw nomini għal numru ta' postijiet li għandhom jimtlew,

         ADOTTA DIN ID-DEĊIŻJONI:
   Artikolu 1
   Dawn li ġejjin huma b'dan maħtura membri u membri supplenti tal-Kumitat Konsultattiv dwar is-Sigurtà u s-Saħħa fuq il-Post tax-Xogħol għall-perijodu li jintemm fit-28 ta' Frar 2013:
   I.   RAPPREŻENTANTI TAL-GVERN

               Pajjiż

               Membri

               Membri Supplenti

               Lussemburgu

               Is-Sur Paul WEBER

               Is-Sur Robert HUBERTY
               Is-Sur Carlo STEFFES

   II.   RAPPREŻENTANTI TAT-TRADE UNIONS

               Pajjiż

               Membri

               Membri Supplenti

               Lussemburgu

               Is-Sur Marcel GOEREND

               Is-Sur Raffaele PAOLETTI
               Is-Sur Nico CLEMENT

               Malta

               Is-Sur Joe CARABOTT

               Is-Sur Jesmond BONELLO

   III.   RAPPREŻENTANTI TA' MIN IĦADDEM

               Pajjiż

               Membri

               Membri Supplenti

               Lussemburgu

               Is-Sur Pierre BLAISE

               Is-Sur François ENGELS
               Is-Sur Marc KIEFFER

               Malta

               Is-Sur John SCICLUNA

               Is-Sur Joseph DELIA

         Artikolu 2
   Il-Kunsill ser jaħtar il-membri u l-membri supplenti li għadhom ma ġewx innominati f'data aktar tard.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, il-21 ta’ Marzu 2011.

            Għall-Kunsill

            Il-President

         MARTONYI J.

      (1)  ĠU C 218, 13.9.2003, p. 1.

      (2)  ĠU L 45, 22.2.2010, p. 5.


Avviż Legali Importanti

|

52007BP0116(01)

1. Deċiżjoni tal-Parlament Ewropew ta' l-24 ta' April 2007 dwar il-kwittanza għall-implimentazzjoni tal-baġit taċ-Ċentru Ewropew ta' Monitoraġġ tad-Drogi u d-Dipendenza mid-Drogi għas-sena finanzjarja 2005 (C6-0390/2006 - 2006/2157(DEC))

Official Journal 074 E , 20/03/2008 P. 0202 - 0203

		1.Deċiżjoni tal-Parlament Ewropew ta' l- 24 ta' April 2007 dwar il-kwittanza għall-implimentazzjoni tal-baġit taċ-Ċentru Ewropew ta' Monitoraġġ tad-Drogi u d-Dipendenza mid-Drogi għas-sena finanzjarja 2005 (C6-0390/2006 — 2006/2157(DEC))Il-Parlament Ewropew,- wara li kkunsidra l-kontijiet annwali finali taċ-Ċentru Ewropew ta' Monitoraġġ tad-Droga u d-Dipendenza mid-Droga għas-sena finanzjarja 2005 [1],- wara li kkunsidra r-rapport tal-Qorti ta' l-Awdituri dwar il-kontijiet annwali finali taċ-Ċentru Ewropew ta' Monitoraġġ tad-Droga u d-Dipendenza mid-Droga għas-sena finanzjarja 2005 flimkien mar-risposti taċ-Ċentru [2],- wara li kkunsidra r-rakkomandazzjoni tal-Kunsill tas- 27 ta' Frar 2007 (5711/2007 — C6-0080/2007),- wara li kkunsidra t-Trattat KE, u b'mod partikulari l-Artikolu 276 tiegħu,- wara li kkunsidra r-Regolament tal-Kunsill (KE, Euratom) Nru 1605/2002 tal- 25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej [3], u b'mod partikolari l-Artikolu 185 tiegħu,- wara li kkunsidra r-Regolament tal-Kunsill (KEE) Nru 302/93 tat- 8 ta' Frar 1993 dwar it-twaqqif taċĊentru Ewropew ta' Monitoraġġ tad-Drogi u d-Dipendenza mid-Drogi [4], u b'mod partikolari l-Artikolu 11a tiegħu,- wara li kkunsidra r-Regolament tal-Kummissjoni (KE, Euratom) Nru 2343/2002 tad- 19 ta' Novembru 2002 dwar ir-Regolament Finanzjarju ta' qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 [5], u b'mod partikulari l-Artikolu 94 tiegħu,- wara li kkunsidra l-Artikolu 71 u l-Anness V tar-Regoli ta' Proċedura tiegħu,- wara li kkunsidra r-Rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A6-0100/2007),1. Jagħti l-kwittanza lid-direttur taċ-Ċentru Ewropew ta' Monitoraġġ tad-Droga u d-Dipendenza mid-Droga għall-implimentazzjoni tal-baġit taċ-Ċentru għas-sena finanzjarja 2005;2. Jippreżenta l-kummenti tiegħu fir-riżoluzzjoni t'hawn taħt;3. Jagħti istruzzjonijiet lill-President tiegħu biex jgħaddi din id-deciżjoni, kif ukoll ir-riżoluzzjoni li hi parti integrali minnha, lid-direttur taċ-Ċentru Ewropew għal Monitoraġġ tad-Droga u d-Dipendenza mid-Droga, lill-Kunsill, lill-Kummissjoni u lill-Qorti ta' l-Awdituri, u biex jiżgura/tiżgura li tiġi ppubblikata filĠurnal Uffiċjali ta' l-Unjoni Ewropea (serje L).[1] ĠU C 266, 31.10.2006, p. 43.[2] ĠU C 312, 19.12.2006, p. 86.[3] ĠU L 248, 16.9.2002, p. 1. Regolament emendat mir-Regolament (KE, Euratom) Nru. 1995/2006 (ĠU L 390, 30.12.2006, p. 1).[4] ĠU L 36, 12.2.1993, p. 1. Regolament emendat mir-Regolament (KE) Nru 1651/2003 (ĠU L 245, 29.9.2003, p. 30).[5] ĠU L 357, 31.12.2002, p. 72.--------------------------------------------------


title: Deċiżjoni (UE) 2016/990 tal-Parlament Ewropew u tal-Kunsill tat-8 ta' Ġunju 2016 dwar il-mobilizzazzjoni tal-Fond Ewropew ta' Aġġustament għall-Globalizzazzjoni (applikazzjoni ppreżentata mill-Greċja — EGF/2015/011 GR/Supermarket Larissa)

text:
               21.6.2016

               MT

               Il-Ġurnal Uffiċjali tal-Unjoni Ewropea

               L 162/12

         DEĊIŻJONI (UE) 2016/990 TAL-PARLAMENT EWROPEW U TAL-KUNSILL
   tat-8 ta' Ġunju 2016
   dwar il-mobilizzazzjoni tal-Fond Ewropew ta' Aġġustament għall-Globalizzazzjoni (applikazzjoni ppreżentata mill-Greċja — EGF/2015/011 GR/Supermarket Larissa)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea,
   Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill tas-17 ta' Diċembru 2013 dwar il-Fond Ewropew ta' Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006 (1), u b'mod partikolari l-Artikolu 15(4) tiegħu,
   Wara li kkunsidraw il-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba (2), u b'mod partikolari l-Punt 13 tiegħu,
   Wara li kkunsidraw il-proposta mill-Kummissjoni Ewropea,
   Billi:

               (1)

               Il-Fond Ewropew ta' Aġġustament għall-Globalizzazzjoni (FEG) għandu l-għan li jipprovdi appoġġ lill-ħaddiema li jkunu ngħataw is-sensja u lill-persuni li jaħdmu għal rashom li l-attività tagħhom tkun intemmet b'riżultat ta' bidliet strutturali ewlenin fix-xejriet tal-kummerċ dinji minħabba l-globalizzazzjoni, b'riżultat tal-issoktar tal-kriżi finanzjarja u ekonomika globali, jew b'riżultat ta' kriżi ekonomika u finanzjarja globali ġdida, u sabiex jgħinhom fl-integrazzjoni mill-ġdid tagħhom fis-suq tax-xogħol.

               (2)

               Il-FEG ma għandux jaqbeż l-ammont massimu annwali ta' EUR 150 miljun (prezzijiet tal-2011), kif stabbilit fl-Artikolu 12 tar-Regolament tal-Kunsill (UE, Euratom) Nru 1311/2013 (3).

               (3)

               Fis-26 ta' Novembru 2015, il-Greċja ressqet l-applikazzjoni FEG/2015/011 GR/Supermarket Larissa għal kontribuzzjoni finanzjarja mill-FEG, wara li ngħataw is-sensji fis-Supermarket Larissa ABEE fil-Greċja. Din kienet issupplimentata b'informazzjoni addizzjonali pprovduta skont l-Artikolu 8(3) tar-Regolament (UE) Nru 1309/2013. Din l-applikazzjoni tikkonforma mar-rekwiżiti għad-determinazzjoni ta' kontribuzzjoni finanzjarja mill-FEG kif stabbilit fl-Artikolu 13 tar-Regolament (UE) Nru 1309/2013.

               (4)

               Skont l-Artikolu 6(2) tar-Regolament (UE) Nru 1309/2013, il-Greċja ddeċidiet li tipprovdi wkoll servizzi personalizzati kkofinanzjati mill-FEG lil 543 żagħżugħ u żagħżugħa barra mill-edukazzjoni, impjieg jew taħriġ (NEETs).

               (5)

               Għaldaqstant, il-FEG għandu jiġi mobilizzat sabiex tingħata kontribuzzjoni finanzjarja li tammonta għal EUR 6 468 000 għall-applikazzjoni ppreżentata mill-Greċja.

               (6)

               Sabiex jitnaqqas kemm jista' jkun iż-żmien li jittieħed għall-mobilizzazzjoni tal-FEG, din id-deċiżjoni għandha tapplika mid-data tal-adozzjoni tagħha,

         ADOTTAW DIN ID-DEĊIŻJONI:
   Artikolu 1
   Għall-baġit ġenerali tal-Unjoni Ewropea għas-sena finanzjarja 2016, il-Fond Ewropew ta' Aġġustament għall-Globalizzazzjoni huwa mobilizzat biex jagħti s-somma ta' EUR 6 468 000 f'approprjazzjonijiet ta' impenn u ta' pagament.
   Artikolu 2
   Din id-Deċiżjoni tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea. Din għandha tapplika mit-8 ta' Ġunju 2016.

      Magħmul fi Strasburgu, it-8 ta' Ġunju 2016

            Għall-Parlament Ewropew

            Il-President

         M. SCHULZ

            Għall-Kunsill

            Il-President

         A.G. KOENDERS

      (1)  ĠU L 347, 20.12.2013, p. 855.

      (2)  ĠU C 373, 20.12.2013, p. 1.

      (3)  Ir-Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884).


title: Deċiżjoni tal-Kunsill (UE) 2015/137 tas- 26 ta' Jannar 2015 li ġġedded il-mandat tal-Viċi President tal-Uffiċċju għall-Armonizzazzjoni fis-Suq Intern (trade marks u disinji) u dak ta' żewġ Presidenti tal-Bordijiet ta' Appell tal-Uffiċċju għall-Armonizzazzjoni fis-Suq Intern (trade marks u disinji)

text:
               29.1.2015

               MT

               Il-Ġurnal Uffiċjali tal-Unjoni Ewropea

               L 23/17

         DEĊIŻJONI TAL-KUNSILL (UE) 2015/137
   tas-26 ta' Jannar 2015
   li ġġedded il-mandat tal-Viċi President tal-Uffiċċju għall-Armonizzazzjoni fis-Suq Intern (trade marks u disinji) u dak ta' żewġ Presidenti tal-Bordijiet ta' Appell tal-Uffiċċju għall-Armonizzazzjoni fis-Suq Intern (trade marks u disinji)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (KE) Nru 207/2009 tas-26 ta' Frar 2009 dwar it-trade mark tal-Komunità (1), u b'mod partikolari l-Artikolu 125 u l-Artikolu 136 tiegħu,
   Billi:

               (1)

               Fit-18 ta' Novembru 2014, il-Bord Amministrattiv tal-Uffiċċju għall-Armonizzazzjoni fis-Suq Intern (trade marks u disinji) (“l-Uffiċċju”) ippreżenta lill-Kunsill il-proposti tiegħu dwar it-tiġdid tal-mandat tal-Viċi President tal-Uffiċċju u dak ta' żewġ Presidenti tal-Bordijiet tal-Appell tal-Uffiċċju.

               (2)

               Il-mandati tas-Sur Christian ARCHAMBEAU bħala Viċi President tal-Uffiċċju u tas-Sur Tomás DE LAS HERAS, u tas-Sur Detlef SCHENNEN bħala Presidenti tal-Bordijiet tal-Appell tal-Uffiċċju għandhom jiġġeddu għal perijodu ta' 5 snin jew sal-età tal-irtirar jekk l-età tal-irtirar tintlaħaq matul il-mandat il-ġdid,

         ADOTTA DIN ID-DEĊIŻJONI:
   Artikolu 1
   Il-mandat tas-Sur Christian ARCHAMBEAU bħala Viċi President tal-Uffiċċju huwa b'dan imġedded għall-perijodu mill-1 ta' Diċembru 2015 sat-30 ta' Novembru 2020 jew sal-età tal-irtirar jekk l-età tal-irtirar tintlaħaq matul il-mandat il-ġdid.
   Artikolu 2
   Il-mandat tas-Sur Tomás DE LAS HERAS bħala President tal-Bordijiet tal-Appell tal-Uffiċċju huwa b'dan imġedded għall-perijodu mill-1 ta' Marzu 2016 sat-28 ta' Frar 2021 jew sal-età tal-irtirar jekk l-età tal-irtirar tintlaħaq matul il-mandat il-ġdid.
   Artikolu 3
   Il-mandat tas-Sur Detlef SCHENNEN bħala President tal-Bordijiet tal-Appell tal-Uffiċċju huwa b'dan imġedded għall-perijodu mill-1 ta' Novembru 2015 sal-31 ta' Ottubru 2020 jew sal-età tal-irtirar jekk l-età tal-irtirar tintlaħaq matul il-mandat il-ġdid.
   Artikolu 4
   Din id-Deċiżjoni għandha tidħol fis-seħħ 20 jum wara l-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, is-26 ta' Jannar 2015.

            Għall-Kunsill

            Il-President

         J. DŪKLAVS

      (1)  ĠU L 78, 24.3.2009, p. 1


title: 2013/103/UE: Deċiżjoni tal-Kunsill tas- 16 ta’ Ġunju 2011 dwar l-iffirmar u l-konklużjoni tal-Ftehim bejn l-Unjoni Ewropea u l-Organizzazzjoni Intergovernattiva għat-Trasport Internazzjonali bil-Ferrovija dwar l-Adeżjoni tal-Unjoni Ewropea mal-Konvenzjoni li tirrigwarda t-Trasport Internazzjonali bil-Ferrovija (COTIF) tad- 9 ta’ Mejju 1980 , kif emendata mill-Protokoll ta’ Vilnius tat- 3 ta’ Ġunju 1999  Test b’relevanza għaż-ŻEE

text:
               23.2.2013

               MT

               Il-Ġurnal Uffiċjali tal-Unjoni Ewropea

               L 51/1

         DEĊIŻJONI TAL-KUNSILL
   tas-16 ta’ Ġunju 2011
   dwar l-iffirmar u l-konklużjoni tal-Ftehim bejn l-Unjoni Ewropea u l-Organizzazzjoni Intergovernattiva għat-Trasport Internazzjonali bil-Ferrovija dwar l-Adeżjoni tal-Unjoni Ewropea mal-Konvenzjoni li tirrigwarda t-Trasport Internazzjonali bil-Ferrovija (COTIF) tad-9 ta’ Mejju 1980, kif emendata mill-Protokoll ta’ Vilnius tat-3 ta’ Ġunju 1999
   (Test b’relevanza għaż-ŻEE)
   (2013/103/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 91, flimkien mal-Artikolu 218(5) u 218(6)(a)(v), tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew,
   Billi:

               (1)

               L-iżvilupp tal-interoperabbiltà ferrovjarja, kemm fi ħdan l-Unjoni kif ukoll bejn l-Unjoni u l-pajjiżi ġirien, huwa komponent ewlieni tal-politika komuni tat-trasport, immirata b’mod partikolari sabiex jiġi stabbilit bilanċ aħjar bejn il-modi varji ta’ trasport.

               (2)

               L-Unjoni għandha kompetenza esklussiva jew kompetenza kondiviża mal-Istati Membri tagħha fl-oqsma koperti bil-Konvenzjoni li tirrigwarda t-Trasport Internazzjonali bil-Ferrovija (COTIF) tad-9 ta’ Mejju 1980, kif emendata mill-Protokoll ta’ Vilnius tat-3 ta’ Ġunju 1999 (minn hawn ’il quddiem “il-Konvenzjoni”).

               (3)

               L-adeżjoni tal-Unjoni mal-Konvenzjoni għall-fini li teżerċita l-kompetenza tagħha hija permessa bis-saħħa tal-Artikolu 38 tal-Konvenzjoni.

               (4)

               F’isem l-Unjoni, il-Kummissjoni nnegozjat Ftehim (minn hawn ’il quddiem “il-Ftehim”) u l-Organizzazzjoni Intergovernattiva għat-Trasport Internazzjonali bil-Ferrovija (minn hawn ’il quddiem “OTIF”) dwar l-Adeżjoni tal-Unjoni mal-Konvenzjoni.

               (5)

               Il-Ftehim għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Ftehim bejn l-Unjoni Ewropea u l-Organizzazzjoni Intergovernattiva għat-Trasport Internazzjonali bil-Ferrovija dwar l-Adeżjoni tal-Unjoni Ewropea mal-Konvenzjoni li tirrigwarda t-Trasport Internazzjonali bil-Ferrovija (COTIF) tad-9 ta’ Mejju 1980, kif emendata mill-Protokoll ta’ Vilnius tat-3 ta’ Ġunju 1999 (minn hawn ’il quddiem “il-Ftehim”) huwa b’dan jiġi approvat f’isem l-Unjoni.
   It-test tal-Ftehim huwa mehmuż ma’ din id-Deċiżjoni.
   Artikolu 2
   Mal-iffirmar tal-Ftehim, kif stipulat fl-Anness I ma’ din id-Deċiżjoni, għandha issir dikjarazzjoni mill-Unjoni li tirrigwarda l-eżerċizzju tal-kompetenzi tagħha, u għandha ssir dikjarazzjoni, kif stipulat fl-Anness III ma’ din id-Deċiżjoni, mill-Unjoni fir-rigward tal-Artikolu 2 tal-Ftehim.
   Artikolu 3
   Il-President tal-Kunsill huwa b’dan awtorizzat li jaħtar lill-persuna jew persuni li jkollhom is-setgħa li jiffirmaw il-Ftehim sabiex l-Unjoni tintrabat bih u biex jagħmlu d-dikjarazzjonijiet imsemmija fl-Artikolu 2.
   Artikolu 4
   Il-Kummissjoni ser tirrappreżenta lill-Unjoni fil-laqgħat tal-OTIF.
   Artikolu 5
   L-arranġamenti interni għat-tħejjijiet għal-laqgħat tal-OTIF, u għar-rappreżentanza u l-votazzjoni f’dawn il-laqgħat huma stipulati fl-Anness III ma’ din id-Deċiżjoni.
   Artikolu 6
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fil-Lussemburgu, is-16 ta’ Ġunju 2011.

            Għall-Kunsill

            Il-President

         VÖLNER P.

      ANNESS I

         DIKJARAZZJONI MILL-UNJONI EWROPEA LI TIRRIGWARDA L-EŻERĊIZZJU TA’ KOMPETENZA

      Fis-settur tal-ferroviji, l-Unjoni Ewropea (minn hawn ’il quddiem “l-Unjoni”) taqsam il-kompetenza mal-Istati Membri tal-Unjoni (minn hawn ’il quddiem “l-Istati Membri”) skont l-Artikoli 90 u 91, flimkien mal-Artikolu 100(1) u l-Artikoli 171 u 172 tat-Trattat dwar il-Funzjonament tal-Unjoni Ewropea (TFUE).
      It-Titolu VI tat-TFUE jistabbilixxi l-politika komuni tat-trasport tal-Unjoni, u t-Titolu XVI jipprevedi l-kontribut tal-Unjoni għall-istabbiliment u l-iżvilupp ta’ netwerks trans-Ewropej fl-oqsma tat-trasport.
      B’mod aktar speċifiku, l-Artikolu 91 tat-Titolu VI tat-TFUE jipprovdi li l-Unjoni tista’ tadotta:

                  —

                  regoli komuni li japplikaw għat-trasport internazzjonali lejn jew mit-territorju ta’ Stat Membru jew li jaqsam it-territorju ta’ Stat Membru wieħed jew aktar;

                  —

                  kondizzjonijiet li jirregolaw il-mod li bih it-trasportaturi li mhux residenti jistgħu joperaw servizzi ta’ trasport f’xi Stat Membru;

                  —

                  miżuri li jtejbu s-sikurezza tat-trasport;

                  —

                  kwalunkwe dispożizzjoni oħra adatta.

            Fir-rigward tan-netwerks trans-Ewropej, l-Artikolu 171 tat-Titolu XVI tat-TFUE jipprevedi, b’mod aktar speċifiku, li l-Unjoni:

                  —

                  għandha tistabbilixxi serje ta’ linji gwida dwar il-miri, il-prijoritajiet u l-linji ġenerali tal-miżuri previsti fl-isfera tan-netwerks trans-Ewropej; dawn il-linji gwida għandhom jidentifikaw proġetti ta’ interess komuni;

                  —

                  għandha timplimenta kull miżura li titqies meħtieġa sabiex tiżgura l-interoperabbiltà tan-netwerks, b’mod partikolari fil-qasam tal-istandardizzazzjoni teknika;

                  —

                  tista’ tappoġġa proġetti ta’ interess komuni appoġġati mill-Istati Membri, li huma identifikati fil-qafas tal-linji gwida msemmija fl-ewwel inċiż, partikolarment permezz ta’ studji ta’ possibbiltà, garanziji għal self jew sussidji fuq ir-rati tal-interessi; l-Unjoni tista’ wkoll tikkontribwixxi, permezz tal-Fond ta’ Koeżjoni, għall-finanzjament ta’ proġetti speċifiċi fi Stati Membri fil-qasam ta’ infrastruttura tat-trasport.

            Abbażi ta’ dawn iż-żewġ dispożizzjonijiet l-Unjoni adottat għadd sostanzjali ta’ strumenti legali applikabbli għat-trasport bil-ferrovija.
      Taħt il-liġi tal-Unjoni, l-Unjoni kisbet kompetenza esklussiva fi kwistjonijiet tat-trasport bil-ferrovija fejn il-Konvenzjoni li tirrigwarda t-Trasport Internazzjonali bil-Ferrovija (COTIF) tad-9 ta’ Mejju 1980, kif emendata mill-Protokoll ta’ Vilnius tat-3 ta’ Ġunju 1999, (minn hawn ’il quddiem “il-Konvenzjoni”) jew l-istrumenti legali adottati taħtha jkunu jistgħu jaffettwaw jew ibiddlu l-ambitu ta’ dawn ir-regoli eżistenti tal-Unjoni.
      Fir-rigward ta’ suġġetti regolati mill-Konvenzjoni li relattivament għalihom għandha kompetenza esklussiva l-Unjoni, l-Istati Membri ma għandhom l-ebda kompetenza.
      Fejn ikunu jeżistu regoli tal-Unjoni iżda dawn ma jkunux affettwati mill-Konvenzjoni jew mill-istrumenti legali adottati taħtha, l-Unjoni taqsam il-kompetenza dwar kwistjonijiet li jirrigwardaw il-Konvenzjoni mal-Istati Membri.
      Fl-Appendiċi ma’ dan l-Anness tinsab lista tal-istrumenti rilevanti tal-Unjoni fis-seħħ fiż-żmien tal-konklużjoni tal-Ftehim. L-ambitu tal-kompetenza tal-Unjoni li jirriżulta minn dawn it-testi għandu jiġi vvalutat b’relazzjoni mad-dispożizzjonijiet speċifiċi ta’ kull test, speċjalment safejn dawn id-dispożizzjonijiet jistabbilixxu r-regoli komuni. Il-kompetenza tal-Unjoni hija suġġetta għal żvilupp kontinwu. Fil-qafas tat-Trattat dwar l-Unjoni Ewropea tat-TFUE, l-istituzzjonijiet kompetenti tal-Unjoni jistgħu jieħdu deċiżjonijiet li jiddeterminaw safejn twassal il-kompetenza tal-Unjoni. Għalhekk l-Unjoni tirriżerva d-dritt li temenda din id-dikjarazzjoni skont kif ikun il-każ, mingħajr ma dan jikkostitwixxi prerekwiżit għall-eżerċizzju tal-kompetenza tagħha fi kwistjonijiet koperti mill-Konvenzjoni.

         Appendiċi mal-Anness I
         STRUMENTI TAL-UNJONI EWROPEA RELATATI MA’ SUĠĠETTI TTRATTATI MILL-KONVENZJONI
         Sal-lum, l-Unjoni eżerċitat il-kompetenza inter alia permezz tal-istrumenti tal-Unjoni li ġejjin:

            LEĠIŻLAZZJONI DWAR AĊĊESS EKONOMIKU/GĦAS-SUQ

                     —

                     Ir-Regolament Nru 11 dwar it-tneħħija tad-diskriminazzjoni fir-rati u l-kondizzjonijiet tat-trasport, fl-implimentazzjoni tal-Artikolu 79(3) tat-Trattat li jistabbilixxi l-Komunità Ekonomika Ewropea (ĠU 52, 16.8.1960, p. 1121/60),

                     —

                     Id-Direttiva tal-Kunsill 91/440/KEE tad-29 ta’ Lulju 1991 dwar l-iżvilupp tal-linji tal-ferrovija tal-Komunità (ĠU L 237, 24.8.1991, p. 25),

                     —

                     Id-Direttiva tal-Kunsill 95/18/KE tad-19 ta’ Ġunju 1995 dwar il-liċenzjar ta’ impriżi ferrovjarji (ĠU L 143, 27.6.1995, p. 70),

                     —

                     Id-Direttiva 2001/12/KE tal-Parlament Ewropew u tal-Kunsill tas-26 ta’ Frar 2001 li temenda d-Direttiva tal-Kunsill 91/440/KEE dwar l-iżvilupp tal-linji tal-ferrovija tal-Komunità (ĠU L 75, 15.3.2001, p. 1),

                     —

                     Id-Direttiva 2001/13/KE tal-Parlament Ewropew u tal-Kunsill tas-26 ta’ Frar 2001 li temenda d-Direttiva tal-Kunsill 95/18/KE dwar il-liċenzjar ta’ impriżi ferrovjarji (ĠU L 75, 15.3.2001, p. 26),

                     —

                     Id-Direttiva 2001/14/KE tal-Parlament Ewropew u tal-Kunsill tas-26 ta’ Frar 2001 dwar l-allokazzjoni ta’ kapaċità ta’ infrastruttura tal-ferroviji u t-tqegħid ta’ piżijiet għall-użu ta’ infrastruttura tal-ferroviji u ċertifikazzjoni tas-sigurtà (ĠU L 75, 15.3.2001, p. 29),

                     —

                     Id-Direttiva 2004/51/KE tal-Parlament Ewropew u tal-Kunsill tad-29 ta’ April 2004 li temenda d-Direttiva tal-Kunsill 91/440/KEE dwar l-iżvilupp tal-linji tal-ferrovija tal-Komunità, (ĠU L 164, 30.4.2004, p. 164),

                     —

                     Ir-Regolament (KE) Nru 1371/2007 tal-Parlament Ewropew u tal-Kunsill tat-23 ta’ Ottubru 2007 dwar id-drittijiet u l-obbligi tal-passiġġieri tal-ferroviji (ĠU L 315, 3.12.2007, p. 14),

                     —

                     Id-Direttiva 2007/58/KE tal-Parlament Ewropew u tal-Kunsill tat-23 ta’ Ottubru 2007 li temenda d-Direttiva tal-Kunsill 91/440/KEE dwar l-iżvilupp tal-linji tal-ferrovija tal-Komunità u d-Direttiva 2001/14/KE dwar l-allokazzjoni ta’ kapaċità ta’ infrastruttura tal-ferroviji u t-tqegħid ta’ piżijiet għall-użu ta’ infrastruttura tal-ferroviji (ĠU L 315, 3.12.2007, p. 44).

            LEĠIŻLAZZJONI DWAR INTEROPERABBILTÀ U SIKUREZZA

                     —

                     Id-Direttiva tal-Kunsill 96/48/KE tat-23 ta’ Lulju 1996 fuq l-interoperabbiltà tas-sistema ferrovjarja trans-Ewropea ta’ veloċità għolja (ĠU L 235, 17.9.1996, p. 6),

                     —

                     Id-Direttiva 2001/16/KE tal-Parlament Ewropew u tal-Kunsill tad-19 ta’ Marzu 2001 fuq l-interoperabbiltà tas-sistema ferrovjarja konvenzjonali trans-Ewropea (ĠU L 110, 20.4.2001, p. 1),

                     —

                     Id-Direttiva 2004/49/KE tal-Parlament Ewropew u tal-Kunsill tad-29 ta’ April 2004 fuq is-sigurtà tal-linji tal-ferrovija tal-Komunità u li temenda d-Direttiva tal-Kunsill 95/18/KE fuq l-għoti tal-liċenzji tal-impriżi tal-linji tal-ferrovija u d-Direttiva 2001/14/KE fuq l-allokazzjoni tal-kapaċità tal-infrastruttura tal-linji tal-ferrovija u l-intaxxar tal-piżijiet għall-użu tal-infrastruttura tal-linji tal-ferrovija u ċ-ċertifikazzjoni tas-sigurtà (ĠU L 164, 30.4.2004, p. 44, verżjoni korretta fil-ĠU L 220, 21.6.2004, p. 16),

                     —

                     Id-Direttiva 2004/50/KE tal-Parlament Ewropew u tal-Kunsill tad-29 ta’ April 2004 li temenda d-Direttiva 96/48/KE dwar l-interoperabbiltà tas-sistema trans-Ewropea dwar ferroviji ta’ veloċità kbira u d-Direttiva 2001/16/KE tal-Parlament Ewropew u tal-Kunsill dwar l-interoperabbiltà tas-sistema trans-Ewropea dwar ferroviji konvenzjonali (ĠU L 164, 30.4.2004, p. 114, verżjoni korretta fil-ĠU L 220, 21.6.2004, p. 40),

                     —

                     Ir-Regolament (KE) Nru 881/2004 tal-Parlament Ewropew u tal-Kunsill tad-29 ta’ April 2004 li jistabbilixxi Aġenzija Ewropea tal-Ferroviji (Ir-Regolament dwar l-Aġenzija) (ĠU L 164, 30.4.2004, p. 1, verżjoni korretta fil-ĠU L 220, 21.6.2004, p. 3),

                     —

                     Id-Direttiva 2007/59/KE tal-Parlament Ewropew u tal-Kunsill tat-23 ta’ Ottubru 2007 dwar iċ-ċertifikazzjoni ta’ sewwieqa tal-ferroviji li joperaw lokomotivi u ferroviji fuq is-sistema ferrovjarja tal-Komunità (ĠU L 315, 3.12.2007, p. 51),

                     —

                     Id-Direttiva 2008/57/KE tal-Parlament Ewropew u tal-Kunsill tas-17 ta’ Ġunju 2008 dwar l-interoperabbiltà tas-sistema ferrovjarja fil-Komunità (Tfassil mill-ġdid) (ĠU L 191, 18.7.2008, p. 1),

                     —

                     Id-Direttiva 2008/68/KE tal-Parlament Ewropew u tal-Kunsill tal-24 ta’ Settembru 2008 dwar it-trasport intern ta’ oġġetti perikolużi (ĠU L 260, 30.9.2008, p. 13),

                     —

                     Id-Direttiva 2008/110/KE tal-Parlament Ewropew u tal-Kunsill tas-16 ta’ Diċembru 2008 li temenda d-Direttiva 2004/49/KE dwar is-sigurtà tal-linji tal-ferrovija tal-Komunità (Id-Direttiva tas-Sigurtà Tal-Linji tal-Ferrovija) (ĠU L 345, 23.12.2008, p. 62),

                     —

                     Ir-Regolament (KE) Nru 1335/2008 tal-Parlament Ewropew u tal-Kunsill tas-16 ta’ Diċembru 2008 li jemenda r-Regolament (KE) Nru 881/2004 li jistabbilixxi Aġenzija Ewropea tal-Ferroviji (Ir-Regolament dwar l-Aġenzija) (ĠU L 354, 31.12.2008, p. 51),

                     —

                     Regolament (UE) Nru 913/2010 tal-Parlament Ewropew u tal-Kunsill tat-22 ta’ Settembru 2010 dwar netwerk ferrovjarju Ewropew għat-trasport ta’ merkanzija kompetittiv (ĠU L 276, 20.10.2010, p. 22).

            OBBLIGI TA’ SERVIZZ PUBBLIKU

                     —

                     Ir-Regolament (KE) Nru 1370/2007 tal-Parlament Ewropew u tal-Kunsill tat-23 ta’ Ottubru 2007 dwar servizzi pubbliċi tat-trasport tal-passiġġieri bil-ferrovija u bit-triq (ĠU L 315, 3.12.2007, p. 1).

      ANNESS II

         DIKJARAZZJONI MILL-UNJONI EWROPEA FIR-RIGWARD TAL-ARTIKOLU 2 TAL-FTEHIM

      Il-frażi “li tirregola s-suġġett partikolari kkonċernat” għandha tinftiehem bħala li tapplika għall-każ speċifiku li jkun regolat minn dispożizzjoni tal-Konvenzjoni, inklużi l-appendiċi tagħha, u mhijiex regolata mil-leġiżlazzjoni tal-Unjoni Ewropea.

      ANNESS III

         ARRANĠAMENTI INTERNI GĦALL-KUNSILL, L-ISTATI MEMBRI U L-KUMMISSJONI FI PROĊEDIMENTI TAĦT L-OTIF

      B’kont meħud tar-rekwiżit ta’ unità fir-rappreżentanza internazzjonali tal-Unjoni u tal-Istati Membri tagħha skont it-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea u l-każistika tal-Qorti tal-Ġustizzja tal-Unjoni Ewropea anki fl-istadju tal-implimentazzjoni ta’ obbligi internazzjonali, il-Kunsill, l-Istati Membri u l-Kummissjoni ser japplikaw l-arranġamenti interni li ġejjin:
      1.   Kamp ta’ applikazzjoni

      Dawn l-arranġamenti interni ser japplikaw għal kwalunkwe laqgħa ta’ kwalunkwe wieħed mill-korpi stabbiliti taħt l-OTIF. Kwalunkwe referenza għal “laqgħa” f’dawn l-arranġamenti tinftiehem li tinkludi mutatis mutandis referenza għal proċedimenti oħra wkoll, bħal proċedura bil-miktub.
      2.   Proċedura ta’ koordinazzjoni

                  2.1.

                  Għat-tħejjija għal kwalunkwe laqgħa tal-OTIF, inkluż iżda mhux limitat għal-laqgħat tal-Assemblea Ġenerali, il-Kumitat Amministrattiv u Kumitati oħra, ser isiru laqgħat ta’ koordinazzjoni:

                              —

                              fi Brussell, fi ħdan il-Grupp ta’ Ħidma tal-Kunsill (normalment il-Grupp ta’ Ħidma dwar it-Trasport fuq l-Art), kmieni kemm jista’ jkun, u kemm-il darba jkun hemm bżonn qabel il-laqgħa tal-OTIF, u, barra minn hekk,

                              —

                              fuq il-post, partikolarment fil-bidu u, jekk meħtieġ, matul u fl-aħħar ta’ laqgħa tal-OTIF.

                  2.2.

                  Il-laqgħat ta’ koordinazzjoni ser jaqblu dwar pożizzjonijiet f’isem l-Unjoni biss jew, fejn rilevanti, f’isem l-Unjoni u l-Istati Membri tagħha. Il-pożizzjonijiet tal-Istati Membri relatati mal-kompetenza esklussiva tagħhom jistgħu jkunu suġġetti għall-koordinazzjoni f’dawn il-laqgħat jekk ikun hemm qbil dwar dan mill-Istati Membri.

                  2.3.

                  Il-laqgħat ta’ kordinazzjoni ser jiddeċiedu dwar l-eżerċizzju tar-responsabbiltajiet fir-rigward ta’ dikjarazzjonijiet u votazzjoni ta’ kull punt fl-aġenda tal-laqgħa tal-OTIF, li fuqha tista’ ssir dikjarazzjoni jew jista’ jkun mistenni vot.

                  2.4.

                  Għat-tħejjija tal-laqgħat ta’ koordinazzjoni msemmijin fil-punt 2.1, inkluż l-abbozz ta’ dikjarazzjonijiet u d-dokumenti dwar il-pożizzjonijiet, ser isiru, jekk meħtieġ, diskussjonijiet preliminari fil-Kumitat adatt maħluq mil-leġiżlazzjoni ferrovjarja tal-Unjoni rilevanti, jiġifieri:

                              —

                              il-Kumitat dwar it-trasport ta’ oġġetti perikolużi għall-punti koperti mill-Appendiċi C mal-Konvenzjoni; jekk dawn l-elementi jaffettwaw lill-interoperabbiltà ferrovjarja, jew lill-approċċ ta’ sigurtà komuni żviluppat skont id-Direttiva 2004/49/KE, il-Kumitat dwar l-interoperabbiltà ferrovjarja u s-sigurtà għandu jkun involut ukoll;

                              —

                              il-Kumitat dwar l-iżvilupp tal-linji ferrovjarji tal-Unjoni għall-punti koperti bl-Appendiċi A, B, D jew E mal-Konvenzjoni u għal sistemi oħra ta’ liġi uniformi elaborata mill-OTIF;

                              —

                              il-Kumitat dwar l-interoperabbiltà u s-sigurtà tal-ferroviji għall-punti koperti mill-Appendiċi F jew G mal-Konvenzjoni.

                  2.5.

                  Qabel kwalunkwe laqgħa tal-OTIF il-Kummissjoni ser tindika liema punti tal-aġenda huma suġġetti għal koordinazzjoni tal-Unjoni u ser tħejji abbozz ta’ dikjarazzjonijiet u dokumenti dwar il-pożizzjonijiet biex jiġu diskussi fil-laqgħat ta’ koordinazzjoni.

                  2.6.

                  Jekk fíl-laqgħat ta’ koordinazzjoni l-Kummissjoni u l-Istati Membri ma jkunux jistgħu jaqblu dwar pożizzjoni komuni, inkluż minħabba nuqqas ta’ qbil dwar it-tqassim ta’ kompetenzi, il-kwistjoni tiġi riferita lill-Kumitat tar-Rappreżentanti Permanenti u/jew lill-Kunsill.

            3.   Dikjarazzjonijiet u votazzjoni fil-laqgħat tal-OTIF

                  3.1.

                  Meta punt fl-aġenda jittratta kwistjonijiet ta’ kompetenza tal-Unjoni esklussiva, il-Kummissjoni għandha titkellem u tivvota għall-Unjoni. Wara li ssir il-kordinazzjoni meħtieġa, l-Istati Membri jistgħu wkoll jitkellmu sabiex jappoġġjaw u/jew jiżviluppaw il-pożizzjoni tal-Unjoni.

                  3.2.

                  Meta punt fl-aġenda jittratta kwistjonijiet ta’ kompetenza nazzjonali esklussiva, l-Istati Membri jitkellmu u jivvutaw.

                  3.3.

                  Meta punt fl-aġenda jittratta kwistjonijiet li jkun fihom elementi ta’ kompetenza kemm nazzjonali kif ukoll dik tal-Unjoni, il-Presidenza u l-Kummissjoni għandhom jesprimu l-pożizzjoni komuni. Wara li tkun saret il-kordinazzjoni meħtieġa, l-Istati Membri jistgħu jitkellmu sabiex jappoġġjaw u/jew jiżviluppaw il-poizzjoni komuni. L-Istati Membri jew il-Kummissjoni, kif adatt, għandhom jivvutaw f’isem l-Unjoni u l-Istati Membri tagħha skont il-pożizzjoni komuni. Id-deċiżjoni dwar min ikun ser jivvota tittieħed fid-dawl tal-prevalenza tal-kompetenza (eż. jekk hijiex prinċipalment kompetenza nazzjonali jew tal-Unjoni).

                  3.4.

                  Meta punt fl-aġenda jittratta kwistjonijiet li jkun fihom elementi ta’ kompetenza kemm nazzjonali kif ukoll tal-Unjoni u l-Kummissjoni u l-Istati Membri ma jkunx irnexxilhom jaqblu dwar pożizzjoni komuni kif msemmija fil-punt 2.6, l-Istati Membri u l-Kummissjoni jistgħu jitkellmu u jivvutaw dwar kwistjonijiet li jaqgħu b’mod ċar taħt il-kompetenza rispettiva tagħhom.

                  3.5.

                  F’każ ta’ kwistjonijiet li għalihom m’hemmx qbil bejn il-Kummissjoni u l-Istati Membri dwar il-qsim tal-kompetenzi, jew fejn ma kienx possibbli li tinkiseb il-maġġoranza meħtieġa għal pożizzjoni tal-Unjoni, għandu jsir sforz massimu sabiex tiġi ċċarata s-sitwazzjoni jew tinkiseb pożizzjoni tal-Unjoni. Sakemm iseħħ dan, u wara li tkun saret il-koordinazzjoni meħtieġa, l-Istati Membri u/jew il-Kummissjoni, kif adatt, ikunu intitolati li jitkellmu bil-kondizzjoni li l-pożizzjoni li jesprimu ma tippreġudikax pożizzjoni futura tal-Unjoni, tkun koerenti mal-linji ta’ politika tal-Unjoni u pożizzjonijiet preċedenti tal-Unjoni, u konformi mal-liġi tal-Unjoni.

                  3.6.

                  Ir-rappreżentanti tal-Istati Membri u tal-Kummissjoni jistgħu jipparteċipaw fil-gruppi ta’ ħidma tal-OTIF li jħejju l-kumitati tekniċi tal-OTIF, jiġifieri l-Kumitat ta’ Esperti dwar it-Trasport ta’ Oġġetti Perikolużi (RID) u l-Kumitat ta’ Esperti Tekniċi (TEC). Matul il-parteċipazzjoni f’dawn il-gruppi ta’ ħidma r-rappreżentanti tal-Istati Membri u tal-Kummissjoni jistgħu jippreżentaw kontributi tekniċi u jipparteċipaw bis-sħiħ fid-diskussjonijiet tekniċi abbażi tal-konoxxenza teknika tagħhom. Dawn id-diskussjonijiet mhux ser jorbtu lill-Unjoni.
                  Ir-rappreżentanti tal-Istati Membri u tal-Kummissjoni ser jagħmlu sforzi serji biex jilħqu pożizzjoni komuni u biex jiddefenduha matul id-diskussjonijiet fil-gruppi ta’ ħidma tal-OTIF.

            4.   Reviżjoni ta’ dawn l-arranġamenti

      Fuq it-talba ta’ Stat Membru jew tal-Kummissjoni, dawn l-arranġamenti għandhom jiġu riveduti, b’kont meħud tal-esperjenza miksuba mit-tħaddim tagħhom.

      FTEHIM
      bejn l-Unjoni Ewropea u l-Organizzazzjoni Intergovernattiva għat-Trasport Internazzjonali bil-Ferrovija dwar l-Adeżjoni tal-Unjoni Ewropea mal-Konvenzjoni li tirrigwarda t-Trasport Internazzjonali bil-Ferrovija (COTIF) tad-9 ta’ Mejju 1980, kif emendata mill-Protokoll ta’ Vilnius tat-3 ta’ Ġunju 1999
      L-UNJONI EWROPEA, minn hawn ’il quddiem “l-Unjoni”,
      minn naħa waħda, u
      L-ORGANIZZAZZJONI INTERGOVERNATTIVA GĦAT-TRASPORT INTERNAZZJONALI BIL-FERROVIJA, minn hawn ’il quddiem “OTIF”,
      min-naħa l-oħra,
      Flimkien minn hawn ’il quddiem “il-Partijiet Kontraenti”,
      WARA LI KKUNSIDRAW il-Konvenzjoni li tirrigwarda t-Trasport Internazzjonali bil-Ferrovija (COTIF) tad-9 ta’ Mejju 1980, kif emendata mill-Protokoll ta’ Vilnius tat-3 ta’ Ġunju 1999, minn hawn ’il quddiem “il-Konvenzjoni”, partikolarment l-Artikolu 38 tagħha,
      WARA LI KKUNSIDRAW ir-responsabbiltajiet li t-Trattat dwar l-Unjoni Ewropea (TUE) u t-Trattat dwar il-Funzjonament tal-Unjoni Ewropea (TFUE) jagħtu lill-Unjoni f’ċerti oqsma koperti mill-Konvenzjoni,
      WAQT LI JFAKKRU li b’segwitu tad-dħul fis-seħħ tat-Trattat ta’ Lisbona fl-1 ta’ Diċembru 2009, l-Unjoni ssostitwixxiet u ssuċċediet il-Komunità Ewropea u minn dik id-data teżerċita d-drittijiet kollha u tassumi l-obbligi kollha tal-Komunità Ewropea,
      BILLI l-Konvenzjoni tistabbilixxi Organizzazzjoni Intergovernattiva għat-Trasport Internazzjonali bil-Ferrovija (OTIF), li l-kwartieri ġenerali tagħha jinsabu f’Bern,
      BILLI l-iskop tal-adeżjoni tal-Unjoni mal-Konvenzjoni hu li tassisti lill-OTIF sabiex twettaq l-objettiv tagħha li tippromwovi, ittejjeb u tiffaċilita t-trasport internazzjonali bil-ferrovija kemm mill-aspett tekniku kif ukoll minn dak legali,
      BILLI bis-saħħa tal-Artikolu 3 tal-Konvenzjoni, l-obbligi li jirriżultaw mill-Konvenzjoni fir-rigward tal-kooperazzjoni internazzjonali ma’ jieħdux preċedenza, għall-Partijiet għall-Konvenzjoni li huma wkoll Stati Membri tal-Unjoni jew Stati li huma Partijiet għall-Ftehim dwar iż-Żona Ekonomika Ewropea, fuq l-obbligi tagħhom bħala Stati Membri tal-Unjoni jew bħala Stati li huma Partijiet għall-Ftehim dwar iż-Żona Ekonomika Ewropea,
      BILLI hija meħtieġa klawżola ta’ deroga għal dawk il-partijiet tal-Konvenzjoni li jaqgħu fi ħdan il-kompetenza tal-Unjoni, sabiex tindika li l-Istati Membri tal-Unjoni ma jistgħux jinvokaw u japplikaw id-drittijiet u l-obbligi li jirriżultaw mill-Konvenzjoni direttament bejniethom,
      BILLI l-Konvenzjoni tapplika b’mod sħiħ bejn l-Unjoni u l-Istati Membri tagħha, minn naħa waħda, u l-Partijiet l-oħra għall-Konvenzjoni, min-naħa l-oħra,
      BILLI l-adeżjoni tal-Unjoni mal-Konvenzjoni tirrikjedi li r-regoli biex jiġu applikati d-dispożizzjonijiet tal-Konvenzjoni għall-Unjoni u l-Istati Membri tagħha jiġu stabbiliti b’mod ċar,
      BILLI l-kondizzjonijiet tal-adeżjoni tal-Unjoni mal-Konvenzjoni għandhom jippermettu li l-Unjoni teżerċita, fi ħdan il-qafas tal-Konvenzjoni, il-kompetenzi kkonferiti lilha mill-Istati Membri,
      FTIEHMU KIF ĠEJ:
      Artikolu 1
      L-Unjoni b’dan taderixxi mal-Konvenzjoni skont it-termini u l-kondizzjonijiet stipulati f’dan il-Ftehim, skont l-Artikolu 38 tal-Konvenzjoni.
      Artikolu 2
      Mingħajr preġudizzju għall-objettiv u l-iskop tal-Konvenzjoni biex tippromwovi, ittejjeb u tiffaċilita t-trasport internazzjonali bil-ferrovija u mingħajr preġudizzju għall-applikazzjoni sħiħa tagħha fir-rigward ta’ Partijiet Kontraenti oħra għall-Konvenzjoni, fir-relazzjonijiet reċiproċi tagħhom, il-Partijiet għall-Konvenzjoni li huma Stati Membri tal-Unjoni għandhom japplikaw ir-regoli tal-Unjoni u għalhekk m’għandhomx japplikaw ir-regoli li jirriżultaw minn dik il-Konvenzjoni ħlief sakemm ma jkunx hemm regola tal-Unjoni li tirregola s-suġġett partikolari kkonċernat.
      Artikolu 3
      Suġġett għad-dispożizzjonijiet ta’ dan il-Ftehim, id-dispożizzjonijiet fil-Konvenzjoni għandhom jiġu interpretati b’mod li jinkludi wkoll lill-Unjoni, fi ħdan il-qafas tal-kompetenza tagħha, u d-diversi termini użati biex jiġu denominati l-Partijiet għall-Konvenzjoni u r-rappreżentanti tagħhom għandhom jinftiehmu skont il-każ.
      Artikolu 4
      L-Unjoni ma għandhiex tikkontribwixxi għall-baġit tal-OTIF u ma għandhiex tieħu sehem f’deċiżjonijiet li jirrigwardaw dak il-baġit.
      Artikolu 5
      Mingħajr preġudizzju għall-eżerċizzju tad-drittijiet tagħha tal-votazzjoni skont l-Artikolu 6, l-Unjoni għandha d-dritt li tkun rappreżentata u involuta fil-ħidma tal-korpi kollha tal-OTIF li fihom kwalunkwe Stat Membru tagħha huwa intitolat li jkun rappreżentat bħala Parti għall-Konvenzjoni, u meta kwistjonijiet li jaqgħu fi ħdan il-kompetenza tagħha jkunu jistgħu jiġu indirizzati.
      L-Unjoni ma tistax tkun membru tal-Kumitat Amministrattiv. Hija tista’ tiġi mistiedna biex tipparteċipa f’laqgħat ta’ dak il-Kumitat meta l-Kumitat ikun jixtieq jikkonsultaha dwar kwistjonijiet ta’ interess komuni li jkunu tpoġġew fuq l-aġenda.
      Artikolu 6
      1.   Għal deċiżjonijiet fi kwistjonijiet fejn l-Unjoni għandha kompetenza esklussiva, l-Unjoni għandha teżerċita d-drittijiet ta’ votazzjoni tal-Istati Membri tagħha taħt il-Konvenzjoni.
      2.   Għal deċiżjonijiet fi kwistjonijiet fejn l-Unjoni taqsam il-kompetenza mal-Istati Membri tagħha, għandhom jivvotaw jew l-Unjoni jonkella l-Istati Membri tagħha.
      3.   Suġġett għall-paragrafu 7 tal-Artikolu 26 tal-Konvenzjoni, l-Unjoni għandha jkollha l-istess għadd ta’ voti daqs l-Istati Membri tagħha li huma wkoll Partijiet għall-Konvenzjoni. Meta l-Unjoni tivvota, l-Istati Membri tagħha ma għandhomx jivvutaw.
      4.   L-Unjoni għandha, għal kull każ, tgħarraf lill-Partijiet l-oħra għall-Konvenzjoni bil-każijiet fejn, fir-rigward tad-diversi punti fuq l-aġendi tal-Assemblea Ġenerali u tal-korpi ta’ deliberazzjoni l-oħra, hija ser teżerċita d-drittijiet tal-votazzjoni previsti fil-paragrafi 1 sa 3. Dak l-obbligu għandu japplika wkoll meta d-deċiżjonijiet jittieħdu permezz ta’ korrispondenza. Dik l-informazzjoni għandha tiġi pprovduta lis-Segretarju Ġenerali tal-OTIF kmieni biżżejjed sabiex tkun tista’ tiġi ċċirkolata flimkien mad-dokumenti tal-laqgħa jew ma’ deċiżjoni li għandha tittieħed permezz ta’ korrispondenza.
      Artikolu 7
      L-ambitu tal-kompetenza tal-Unjoni għandu jiġi indikat f’termini ġenerali f’dikjarazzjoni bil-miktub magħmula mill-Unjoni meta jiġi konkluż il-Ftehim. Dik id-dikjarazzjoni tista’ tiġi mmodifikata kif adatt permezz ta’ notifika mill-Unjoni lill-OTIF. Din bl-ebda mod ma għandha tissostitwixxi jew tillimita l-materji li jistgħu jiġu koperti bin-notifiki ta’ kompetenza tal-Unjoni li għandhom isiru qabel it-teħid ta’ deċiżjonijiet mill-OTIF permezz ta’ votazzjoni formali jew mod ieħor.
      Artikolu 8
      It-Titolu V tal-Konvenzjoni għandu japplika għal kull tilwima li tinqala’ bejn il-Partijiet Kontraenti fir-rigward tal-interpretazzjoni, l-applikazzjoni jew l-implimentazzjoni ta’ dan il-Ftehim, inkluża l-eżistenza, il-validità u t-terminazzjoni tiegħu.
      Artikolu 9
      Dan il-Ftehim għandu jidħol fis-seħħ fl-ewwel jum tal-ewwel xahar wara l-iffirmar ta’ dan il-Ftehim mill-Partijiet Kontraenti. Il-paragrafu 2 tal-Artikolu 34 tal-Konvenzjoni ma għandux japplika f’dan il-każ.
      Artikolu 10
      Dan il-Ftehim għandu jibqa’ fis-seħħ għal perijodu indefinit.
      Jekk il-Partijiet kollha għall-Konvenzjoni li huma Stati Membri tal-Unjoni jiddenunzjaw il-Konvenzjoni, kemm in-notifika ta’ dik id-denunzja, kif ukoll tad-denunzja ta’ dan il-Ftehim, għandhom jitqiesu li jkunu ngħataw mill-Unjoni fl-istess ħin tan-notifika tad-denunzja, skont l-Artikolu 41 tal-Konvenzjoni, tal-aħħar Stat Membru tal-Unjoni li jiddenunzja l-Konvenzjoni.
      Artikolu 11
      Il-Partijiet għall-Konvenzjoni apparti l-Istati Membri tal-Unjoni li japplikaw leġiżlazzjoni rilevanti tal-Unjoni b’riżultat tal-ftehimiet internazzjonali tagħhom mal-Unjoni, jistgħu, bl-approvazzjoni tad-Depożitarju tal-Konvenzjoni, idaħħlu dikjarazzjonijiet individwali li għandhom x’jaqsmu mal-preżervazzjoni tad-drittijiet u l-obbligi tagħhom skont il-ftehimiet tagħhom mal-Unjoni, mal-Konvenzjoni u ma’ regolamenti relatati.
      Dan il-Ftehim huwa mfassal duplikatament, b’oriġinal wieħed jinżamm mill-OTIF u bl-ieħor jinżamm mill-Unjoni, bil-Bulgaru, biċ-Ċek, bid-Daniż, bl-Olandiż, bl-Ingliż, bl-Estonjan, bil-Finlandiż, bil-Franċiż, bil-Ġermaniż, bil-Grieg, bl-Ungeriż, bit-Taljan, bil-Latvjan, bil-Litwan, bil-Malti, bil-Pollakk, bil-Portugiż, bir-Rumen, bis-Slovakk, bis-Sloven, bl-Ispanjol u bl-Isvediż, b’kull test ugwalment awtentiku. Dan huwa mingħajr preġudizzju għall-Artikolu 45, paragrafu 1, tal-Konvenzjoni.

         B’XIEHDA TA’ DAN, is-sottoskritti Plenipotenzjarji, awtorizzati kif dovut għal dan il-għan, iffirmaw dan il-Ftehim.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За Междуправителствената организация за международни железопътни превози (OTIF)
            Por la Organización Intergubernamental para los Transportes Internacionales por Ferrocarril (OTIF)
            Za Mezivládní organizaci pro mezinárodní železniční přepravu (OTIF)
            For Den Mellemstatslige Organisation for Internationale Jernbanebefordringer (OTIF)
            Für die Zwischenstaatliche Organisation für den internationalen Eisenbahnverkehr (OTIF)
            Rahvusvaheliste Raudteevedude Valitsustevahelise Organisatsiooni (OTIF) nimel
            Για το Διακυβερνητικό Οργανισμό Διεθνών Σιδηροδρομικών Μεταφορών (OTIF)
            For the Intergovernmental Organisation for International Carriage by Rail (OTIF)
            Pour l'Organisation intergouvernementale pour les transports internationaux ferroviaires (OTIF)
            Per l'Organizzazione intergovernativa per i trasporti internazionali per ferrovia (OTIF)
            Starptautisko dzelzceļa pārvadājumu starpvaldību organizācijas (OTIF) vārdā –
            Tarptautinio vežimo geležinkeliais tarpvyriausybinės organizacijos (OTIF) vardu
            A Nemzetközi Vasúti Fuvarozásügyi Államközi Szervezet (OTIF) részéről
            Għall-Organizzazzjoni Intergovernattiva għat-Trasport Internazzjonali bil-Ferrovija (OTIF)
            Voor de Intergouvernementele Organisatie voor het internationale spoorwegvervoer (OTIF)
            W imieniu Międzyrządowej Organizacji Międzynarodowych Przewozów Kolejami (OTIF)
            Pela Organização Intergovernamental para os Transportes Internacionais Ferroviários (OTIF)
            Pentru Organizația Interguvernamentală pentru Transporturile Internaționale Feroviare (OTIF)
            Za Medzivládnu organizáciu pre medzinárodnú železničnú prepravu (OTIF)
            Za Medvladno organizacijo za mednarodni železniški promet (OTIF)
            Valtioiden välisen kansainvälisten rautatiekuljetusten järjestön (OTIF) puolesta
            För Mellanstatliga organisationen för internationell järnvägstrafik (Otif)


title: 2009/710/KE: Deċiżjoni tal-Kunsill tal- 14 ta’ Settembru 2009 li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, fir-rigward tal-awdituri esterni ta’ Národná banka Slovenska

text:
               19.9.2009

               MT

               Il-Ġurnal Uffiċjali tal-Unjoni Ewropea

               L 247/10

         DEĊIŻJONI TAL-KUNSILL
   tal-14 ta’ Settembru 2009
   li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, fir-rigward tal-awdituri esterni ta’ Národná banka Slovenska
   (2009/710/KE)
   IL-KUNSILL TAL-UNJONI EWROPEA,
   Wara li kkunsidra l-Protokoll dwar l-Istatut tas-Sistema Ewropea tal-Banek Ċentrali u tal-Bank Ċentrali Ewropew anness mat-Trattat li jistabbilixxi l-Komunità Ewropea, u b’mod partikolari l-Artikolu 27.1 tiegħu,
   Wara li kkunsidra r-Rakkomandazzjoni BĊE/2009/14 tal-Bank Ċentrali Ewropew tal-25 ta’ Ġunju 2009 lill-Kunsill tal-Unjoni Ewropea dwar l-awdituri esterni ta’ Národná banka Slovenska (1),
   Billi:

               (1)

               Il-kontijiet tal-Bank Ċentrali Ewropew (BĊE) u tal-banek ċentrali nazzjonali tal-Eurosistema għandhom jiġu vverifikati minn awdituri esterni indipendenti maħtura fuq rakkomandazzjoni tal-Kunsill Governattiv tal-BĊE u approvati mill-Kunsill tal-Unjoni Ewropea.

               (2)

               Skont l-Artikolu 1 tad-Deċiżjoni tal-Kunsill 2008/608/KE tat-8 ta’ Lulju 2008 skont l-Artikolu 122(2) tat-Trattat dwar l-adozzjoni mis-Slovakkja tal-munita unika fl-1 ta’ Jannar 2009 (2), is-Slovakkja adottat il-munita unika fl-1 ta’ Jannar 2009.

               (3)

               Skont l-Artikolu 38 tal-Liġi dwar Národná banka Slovenska, mill-1 ta’ Jannar 2009 r-rapporti finanzjarji annwali ta’ Národná banka Slovenska għandhom ikunu verifikati f’konformità mal-Artikolu 27 tal-Istatut tas-Sistema Ewropea ta’ Banek Ċentrali u tal-Bank Ċentrali Ewropew.

               (4)

               Il-Kunsill Governattiv tal-BĊE rrakkomanda li l-Kunsill japprova lil Deloitte Audit s.r.o. bħala l-awdituri esterni ta’ Národná banka Slovenska għas-sena finanzjarja 2009.

               (5)

               Huwa xieraq li tiġi segwita r-rakkomandazzjoni tal-Kunsill Governattiv tal-BĊE u li tiġi emendata d-Deċiżjoni 1999/70/KE (3) kif meħtieġ,

         IDDEĊIEDA KIF ĠEJ:
   Artikolu 1
   Il-paragrafu li ġej għandu jiżdied mal-Artikolu 1 tad-Deċiżjoni 1999/70/KE:

      “16.   Deloitte Audit s.r.o. huma b’ dan approvati bħala l-awdituri esterni ta’ Národná banka Slovenska għas-sena finanzjarja 2009.”

   Artikolu 2
   Din id-Deċiżjoni għandha tiġi notifikata lill-BĊE.
   Artikolu 3
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Brussell, l-14 ta’ Settembru 2009.

            Għall-Kunsill

            Il-President

         C. MALMSTRÖM

      (1)  ĠU C 149, 1.7.2009, p. 1.

      (2)  ĠU L 195, 24.7.2008, p. 24.

      (3)  ĠU L 22, 29.1.1999, p. 69.


title: Deċiżjoni tal-Kunsill 2014/775/PESK tas- 7 ta' Novembru 2014 li testendi d-Deċiżjoni 2014/73/PESK dwar operazzjoni militari tal-Unjoni Ewropea fir-Repubblika Ċentru-Afrikana (EUFOR RCA)

text:
               8.11.2014

               MT

               Il-Ġurnal Uffiċjali tal-Unjoni Ewropea

               L 325/17

         DEĊIŻJONI TAL-KUNSILL 2014/775/PESK
   tas-7 ta' Novembru 2014
   li testendi d-Deċiżjoni 2014/73/PESK dwar operazzjoni militari tal-Unjoni Ewropea fir-Repubblika Ċentru-Afrikana (EUFOR RCA)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 42(4) u l-Artikolu 43(2) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fit-28 ta' Jannar 2014, il-Kunsill tas-Sigurtà tan-Nazzjonijiet Uniti (KSNU) adotta r-Riżoluzzjoni 2134 (2014) li tawtorizza lill-Unjoni Ewropea timmobilizza operazzjoni fir-Repubblika Ċentru-Afrikana (RĊA).

               (2)

               Fl-10 ta' Frar 2014 il-Kunsill adotta d-Deċiżjoni 2014/73/PESK (1) li tiddikjara li l- operazzjoni militari tal-Unjoni Ewropea fir-Repubblika Ċentru-Afrikana (EUFOR RCA) għandha tintemm mhux aktar tard minn sitt xhur wara li tkun intlaħqet il-Kapaċità Operattiva Sħiħa.

               (3)

               Fl-10 ta' Settembru 2014, il-President interim tal-CAR bagħat ittra lir-Rappreżentant Għoli tal-Unjoni għall-Affarijiet Barranin u l-Politika ta' Sigurtà (RGħ) fejn talab li tiġi estiża l-EUFOR RCA.

               (4)

               Huwa neċessarju li jkun hemm transizzjoni bla xkiel mill-EUFOR RCA għall-Missjoni Multidimensjonali Integrata tan-Nazzjonijiet Uniti għall-Istabbilizzazzjoni fir-Repubblika Ċentru-Afrikana (MINUSCA), kif stabbilit bir-Riżoluzzjoni tal-KSNU 2149 (2014), sakemm il-MINUSCA tista' tassumi responsabbiltà sħiħa għas-sigurtà fiż-żona ta' Bangui.

               (5)

               Fil-21 ta' Ottubru 2014 il-KSNU adotta r-Riżoluzzjoni 2181 (2014) li tawtorizza l-estensjoni tal-EUFOR RCA sal-15 ta' Marzu 2015.

               (6)

               Id-Deċiżjoni 2014/73/PESK għandha għalhekk tiġi emendata kif meħtieġ.

         ADOTTA DIN ID-DEĊIŻJONI:
   Artikolu 1
   Id-Deċiżjoni 2014/73/PESK hija emendata kif ġej:

               (1)

               fl-Artikolu 1(1) il-kliem “fi żmien erbgħa sa sitt xhur” huma sostitwiti bil-kliem “fi żmien disa' xhur”.

               (2)

               L-Artikolu 10(2) jinbidel b'dan li ġej:
               “2.   L-ammont ta' referenza finanzjarja għall-ispejjeż komuni tal-EUFOR RCA għall-perijodu sal-15 ta' Diċembru 2014 għandu jkun ta' EUR 25,9 miljun. L-ammont ta' referenza finanzjarja għall-ispejjeż komuni tal-EUFOR RCA għall-perijodu mis-16 ta' Diċembru 2014 sal-15 ta' Marzu 2015 għandu jkun ta' EUR 5.7 miljun.
               Il-perċentwal tal-ammont ta' referenza msemmi fl-Artikolu 25(1) tad-Deċiżjoni 2011/871/PESK għall-perijodu sal-15 ta' Diċembru 2014 għandu jkun ta' 50 %. Il-perċentwal tal-ammont ta' referenza msemmi fl-Artikolu 25(1) tad-Deċiżjoni 2011/871/PESK għall-perijodu mis-16 ta' Diċembru 2014 sal-15 ta' Marzu 2015 għandu jkun 0 %.”.

               (3)

               L-Artikolu 12(2) huwa mibdul b'dan li ġej:
               “2.   EUFOR RCA għandha tintemm fil-15 ta' Marzu 2015.”.
         Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, is-7 ta' Novembru 2014.

            Għall-Kunsill

            Il-President

         P. C. PADOAN

      (1)  Deċiżjoni tal-Kunsill 2014/73/PESK tal-10 ta' Frar 2014 dwar operazzjoni militari tal-Unjoni Ewropea fir-Repubblika Ċentru-Afrikana (EUFOR RCA) (ĠU L 40, 11.2.2014, p. 59).